Tonton Teaser Trailer Ghostbusters Disini

Sejurus selepas Jason Reitman diumumkan sebagai pengarah dan penolong penulis filem terbaru Ghostbuster, Sony Picture telah melancarkan teaser itu filem itu. Anda boleh tonton teaser trailer tersebut dibawah.

Ghostbuster akan memulakan penggambarannya pada tahun ini. Filem ini merupakan kesinambungan dari filem asal Ghostbuster yang ditayangkan pada 1984. Plot filem masih belum diketahui tetapi beberapa pelakon asal seperti Bill Murray, Dan Akroyd, Ernie Hudson, dan Sigourney Weaver akan kembali membintangi filem ini. Pelakon untuk watak Egon Spengler buat masa ini tidak diketahui (pelakon asal, Harold Ramis telah meninggal dunia pada 2014).

Untuk informasi, ayah kepada Jason Reitman iaitu Ivan Reitman merupakan pengarah untuk filem asal Ghostbuster dan sekuel yang ditayangkan pada 1989.

Sony telah pun menetapkan tarikh tayangan filem Ghostbuster iaitu pada 10 Julai 2020.


Jurassic World: Crossover Antara ‘Fast & Furious’ & ‘Bourne’, Pengarah Lebih Berminat Melihat Raptor Mengejar Jason Bourne

Trilogi Jurassic World baru-baru ini ditamatkan dengan Dominion, dan pada masa ini tiada maklumat mengenai rancangan masa depan untuk francais itu.

Yang menariknya, francais Fast & Furious juga semakin hampir ke penghujung, meninggalkan Universal Pictures tanpa sebarang perancangan untuk dua harta inteleknya yang paling menguntungkan dan popular.

Selama bertahun-tahun, peminat telah bergurau bahawa kedua-dua francais itu harus digabungkan dalam acara ‘crossover’ yang gila, dan tidak dapat dinafikan, walaupun ia agak mengarut, ia juga boleh menjadi sangat menyeronokkan.

Lagipun, dengan Fast & Furious semakin hampir menuju ke angkasa lepas, kenapa tidak Dominic Toretto menumbuk T-Rex?

Dominion telah menetapkan bahawa dinosaur kini hidup bersama manusia di atas muka Bumi ini, jadi tidak ada masalah untuk keluarga Dom berlumba dengan Dinosur pula.

Pengarah Jurassic World dan Jurassic World Dominion, Colin Trevorrow telah ditanya oleh ComicBook.com mengenai pendapatnya tentang kemungkinan crossover.

“Sudah tentu tidak,” jawab pembikin filem itu apabila ditanya sama ada dia mahu melihat wira aksi Vin Diesel dimakan oleh dinosaur.

“Kerana saya seperti pembikin filem Jurassic Park yang paling bersungguh-sungguh yang kami ada. Saya fikir jika seseorang datang untuk menontonnya secara ironis berbanding dengan bersungguh-sungguh, itu mungkin di mana anda pergi.

“Idea ini sangat baru. Itu tidak dibenarkan semasa saya kecil, anda tidak dapat seperti yang anda lakukan ketika anda bermain dengan mainan, anda menghancurkannya bersama-sama. Sekarang ia seperti, apa sahaja yang dimiliki oleh syarikat induk anda, anda boleh [menggunakan].”

Mengenai crossover yang dia ingin terlibat, Trevorrow menambah, “Saya rasa… ‘Bourne’… kerana… Saya rasa seperti dia melarikan diri daripada dinosaur. Ia akan berkesan, tetapi saya suka meletakkan raptor, kami telah melakukannya dengan cara itu.”

Ya, ‘crossover’ antara dua francais kedengaran agak menarik, tetapi ia tidak semestinya berjalan dengan lancar. Pengalaman lepas menunjukkan bahawa mencampurkan francais – seperti Alien vs. Predator – boleh menghasilkan keputusan yang sangat buruk.

Apapun, ia bergantung kepada keputusan Universal.


Gambar Terbaru Power Rangers Menampilkan Alpha 5 dan Rita Repulsa

Filem keluaran Lionsgate dan Saban, Power Rangers yang akan ditayangkan tidak lama lagi mula mendedahkan details filem kepada penonton. Ini membuatkan ramai peminat Power Rangers merasa tidak sabar untuk melihat filem yang berdasarkan siri kanak-kanak yang pernah popular pada awal 90-an.

Jika sebelum ini, mereka mendedahkan kostum-kostum yang digunakan oleh watak-watak Power Rangers, kini mereka mula menunjukan gambar-gambar Rita Repulsa bergaya dengan kostum dan tongkat yang bakal digunakan dalam filem ini.

Selain itu juga mereka turut mendedahkan robot yang juga merupakan pembantu Zordon kepada umum. Untuk pengentahuan anda, suara robot yang dikenali sebagai Alpha 5 ini dibawa Bryan Cranston. Dalam musim pertama siri televisyen Power Rangers, Alpha 5 merupakan pembantu rapat Zordon dan dikenali dengan sifat cepat panik nya.

Jom kita tengok gambar-gambar concept art Alpha 5 yang didedahkan oleh salah satu laman hiburan antaranbangsa, IGN dan juga gambar-gambar photoshoot Rita Repulsa.

Filem Power Rangers ini diarahkan oleh Dean Israelite dan ditulis oleh John Gatins dan bakal menemui penonton pada 24 Mac 2017.


Frank Grillo Kembali Sebagai Crossbones Dalam Siri Animasi MCU “What If…?”

Walaupun telah menemui penghujungnya dalam filem Captain America: Civil War, Frank Grillo masih belum selesai dengan peranan Crossobones!

Ketika ditemubual Collider baru-baru ini, bintang Prison Break itu mengesahkan bahawa dia akan kembali ke Marvel Cinematic Universe menerusi siri animasi Disney+ What If…?.

Grillo, 55, mendedahkan bahawa dia telah merakam “empat atau lima episod” untuk siri animasi Marvel itu, yang akan menyaksikan kesinambungan berubah dan realiti alternatif diterokai, seperti melihat Captain America yang menjadi zombi.

Selain itu juga, pelakon itu menyatakan hasrat untuk kembali ke dunia Marvel, tanpa mengambil kira projek yang akan disertainya.

“If the President calls and says, ‘I want you to come to the White House,’ you don’t ask why, you just kind of get on a plane and go to the White House,”

“CAA called, my agents called and said, ‘They’re doing this thing, What If…?, and they have four or five episodes planned out, you can do it all in one [day].’ I’m like, ‘Whatever, I don’t care what the money [is], it doesn’t matter, yes I’m going to do it. Absolutely. All day, every day.’  I recorded that probably almost a year ago, and I’m sure with COVID and everything, everything was put on hold, but now it’s come back around. I literally don’t know anything more about it. I don’t even remember what I was doing, I don’t even remember what I said in the shows, but I think it’s gonna be cool. My little guy, my son Rio — he’s not so little, he’s 13 — he’s a crazy Marvel fan, he can’t wait to see it. He can’t wait. You’re just kind of interpreting it yourself and reading off the page and trying to stay into the character of Crossbones. They set up this scenario and we just kind of play around until we get it. And then they show a little bit sometimes, but you know Marvel, they don’t wanna show you too much. Especially me, I’m a big mouth, I’ve been scolded many times.”

What If…? akan menayangkan semula peristiwa terkenal dari filem-filem MCU dengan cara yang tidak dijangka. Hadir ke Disney+ pada Musim Panas 2021, siri animasi pertama Marvel Studios ini akan memberi fokus pada wira yang berbeza dari MCU, yang menampilkan pelakon suara, merangkumi bintang-bintang utama, yang kembali mengulangi peranan mereka.

Siri What If…? diarahkan oleh Bryan Andrew dengan Ashley Bradley bertindak sebagai ketua penulis.


Tonton Babak-Babak Yang Di Potong Dalam Filem Logan

Filem terakhir Hugh Jackman, Logan yang ditayangkan pada awal Mac yang lalu telah meninggalkan kesan kepada peminat-peminat filem X-Men khususnya kepada watak Wolverine kerana filem tersebut adalah filem terakhir karakter tersebut sebelum ia ditamatkan dengan kematian watak superhero paling ikonik itu.

Bagi yang ingin menonton filem tersebut berulang kali, tidak lama lagi Logan versi Blu-Ray akan dikeluarkan tidak lama lagi dan apa yang menariknya memiliki versi tersebut, kita akan dapat melihat filem Logan tanpa babak-babak yang dipotong. Dalam erti kata lain, “full version”.

Seperti kebiasaanya, sebelum versi Blu-ray dilancarkan dipasaran, laman-laman youtube akan dibanjiri dengan babak-babak yang dipotong. Filem Logan juga tidak terkecuali. Mari kita tonton babak-babak yang dipotong dari filem Logan. Kami tunjukkan sebahagian sahaja, jika anda mahu menonton babak-babak lain, cuma taip “Logan Deleted Scene” pada ruangan carian.

Sabretooth – Logan Deleted Scene #1

Caliban Death – Logan Deleted Scene #2

Puppet Master – Logan Deleted Scene #3

Logan Disaman – Logan Deleted Scene #4

Medical Tent – Logan Deleted Scene #5

Jean Grey – Logan Deleted Scene #6


Pengarah Train To Busan Arahkan Filem Superhero Psychokinesis

Pengarah filem Zombie Korea terkenal, Train to Busan, Yeon Sang-ho dilaporkan telah memulakan pengambaran sebuah filem superhero Korea yang diberi nama Psychokinesis. Filem tersebut dibintangi beberapa nama besar dalam industri perfileman Korea antaranya Ryu Seung-ryong (Miracle in Cell No. 7) dan Shim Eun-kyung (Miss Granny).

Filem Psychokinesis mengisahkan Ryu yang merupakan lelaki biasa telah mengetahui yang dirinya mempunyai kuasa luar biasa. Disebabkan memiliki superpower itu, dia telah menggunakan kuasanya untuk membantu anaknya (lakonan Shim Eun-kyun) dan orang-orang disekelilingnya.

Senarai pelakon dan krew dalam filem Psychokinesis – Sumber gambar Hancinema.net

Antara pelakon lain yang turut sama membintangi filem arahan Yeon Sang-ho ini ialah aktres Jun Yu-mi yang membawakan watakn wanita mengandung dalam filem Train to Busan. Selain itu, Park Jung-min (Dongju) dan Kim Min-jae (The Shameless) turut bersama-sama dalam pembikinan filem ini.

“I’m honoured to be working with these good actors and staff again,” “I’ll make a good film that lives up to everyone’s expectations.” – Yeon, Pengarah filem

Sebelum ini kedua-dua pelakon utama itu pernah berkerja dengan Yeon dalam filem animasi Seoul Station sebuah filem prequel Train to Busan

Filem bergenre aksi drama thriller ini akan menemui penonton pada tahun 2017 (tarikh tepat tidak lagi diketahui buat masa ini)


Robert Pattinson Sedang Dalam Rundingan Untuk Bintangi Filem Terbaru Dari Pengarah Bong Joon Ho

Robert Pattinson kini sedang dalam rundingan untuk membintangi filem terbaru pengarah The Host, Bong Joon Ho, lapor Deadline.

Laporan itu menyatakan bahawa filem Bong seterusnya akan dihasilkan di Warner Bros dan akan berdasarkan novel Mickey7 karya Edward Ashton, yang digambarkan sebagai campuran antara novel The Martian karya Andy Wier dan Dark Matter karya Blake Crouch.

Ia menceritakan kisah “expendable” yang tidak akan membenarkan klonnya, Mickey8, mengambil alih tempatnya. Setakat ini, tidak jelas apakah peranan yang akan dimainkan oleh Pattinson dalam filem akan datang.

Filem terbaru Bong, Parasite (2019), mendapat pujian besar-besaran dan membawa pulang banyak anugerah, termasuk Filem Terbaik, Pengarah Terbaik dan Lakon Layar Asal Terbaik di Anugerah Akademi 2020.

Bong juga kini sedang mengerjakan siri terhad berdasarkan Parasite untuk HBO, mengukuhkan lagi hubungannya dengen Warner Bros.

Bagi Pattison pula, dia akan membintangi filem yang dinanti-nantikan The Batman, yang akan ditayangkan pada 4 Mac 2022.


Kementerian Beri Lampu Hijau Teruskan Aktiviti Perfileman, Tetapi Perlu Mematuhi SOP Ketat

Menteri Komunikasi dan Multimedia Datuk Saifuddin Abdullah mendedahkan bahawa pihaj keraja telah memberi lampu hijau kepada industri perfileman untuk meneruskan aktivitinya selepas raya. Bagaimanapun, mereka mematuhi prosedur operasi standard (SOP) yang ketat.

Beliau berkata kelulusan itu diberikan semasa mesyuarat Majlis Keselamatan Negara (MKN) pagi semalam.

“Minggu lepas, setelah berunding dengan pelbagai persatuan, kami telah membuat pembentangan dalam mesyuarat menteri mengenai COVID-19 yang mana hampir separuh anggota Kabinet hadir.

“Kami membentangkan permohonan bagi membenarkan pembikin filem sama ada yang ingin melakukan penggambaran drama, dokumentari atau iklan dibenarkan berbuat demikian.

“Jadi, mereka kini dibenarkan melakukan penggambaran dengan prosedur operasi standard (SOP) yang ketat bermula selepas Hari Raya,” katanya semasa Episod Siaran Langsung Facebook Duduk Rumah Harith Iskander bertajuk ‘Masa Depan Siaran Langsung Hiburan’ Pasca-Perintah Kawalan Pergerakan Bersyarat (PKPB) malam tadi.

Kerajaan dilaporkan akan meneliti butiran SOP yang dikemukakan untuk industri filem iklan sebelum membuat keputusan selepas ia dibentangkan Kementerian Komunikasi dan Multimedia dalam mesyuarat khas jawatankuasa peringkat menteri mengenai Perintah Kawalan Pergerakan (PKP) pada Selasa lepas.

Ismail Sabri dipetik sebagai berkata biasanya terdapat kes yang menyaksikan tiada penjarakan sosial semasa proses perfileman.

Sementara itu, menyentuh mengenai kelulusan atau kebenaran untuk mengadakan persembahan langsung, Saifuddin berkata perkara ini masih dalam perbincangan dan menunggu kelulusan daripada mesyuarat jawatankuasa MKN.

Beliau berkata penggiat industri meminta garis panduan dan kebenaran daripada pihak berkuasa sebelum mereka boleh meneruskan persembahan langsung mereka.

“Buat masa ini, mereka (jawatankuasa) berkata mereka perlu mengadakan penilaian bagi jumlah khalayak yang lebih besar, di dalam dewan atau tempat orang ramai bertemu untuk menonton wayang atau persembahan.

“Kami tidak mempunyai keputusan namun kami telah membentangkan kes kami iaitu sekurang-kurangnya kami memerlukan petunjuk mengenai bila persembahan langsung akan dibenarkan.

“Sekurang-kurangnya mereka memerlukan tempoh selama tiga bulan untuk melakukan persiapan selepas mendapat kebenaran.

“Kami telah melakukan pembentangan dan kini kami perlu menunggu jawatankuasa itu membuat keputusan mereka,” katanya.

Saifuddin juga berkata beliau akan bertemu pemain industri termasuk Harith Iskander di pejabat beliau pada Khamis ini untuk lebih memahami operasi program secara langsung dan produksinya.


Supergirl: Gambar Pertama Odette Annable Sebagai Reign

Musim ketiga Supergirl bakal menampilkan karakter paling berkuasa dalam dunia DC yang juga musuh kepada Supergirl iaitu Reign. Watak Reign ini dilakokan oleh bintang siri televisyen House dan Cloverfield, Odette Annable. Baru-baru ini, mereka telah mendedahkan gambar pertama Reign yang bakal muncul dalam siri televisyen Supergirl.

Bagaimanapun, gambar pertama karakter villain tersebut mendapat respond dari peminat-peminat komik DC. Rata-ratanya berkata, Reign versi televisyen ini sangat berbeza berbanding dalam komik yang dilihat lebih menakutkan dan seperti makhluk yang dicipta untuk menjadi senjata biologi. Versi televisyen dilihat seperti seorang wanita atau villain yang memakai suit gelap.

Dalam versi komik, Reign juga dikenali sebagai Worldkiller. Ia adalah senjata biologi yang dicipta oleh bangsa Krypton tetapi telah dibuang oleh Kryptonian Science Council. Reign bukanlah satu-satunya Worldkillers yang wujud, terdapat lagi empat Worldkillers yang cipta oleh Zor-El. Zor-El bagaimanapun menyesal mencipta Worldkiller ini kerana ianya sangat berkuasa dan gemar melakukan pembunuhan. Reign merupakan musuh kepada Supergirl dan mereka pernah bertarung semasa Reign mengganas di Bumi. Kekuatan Reign memang tidak dapat ditandingi, malah Supergirl sukar untuk menewaskan Reign dan juga 3 Worldkiller yang lain.

Walaupun penampilannya berbeza dengan versi komik, mungkin perwatakannya sama. Apapun kita perhatikan lakonan watak Reign dalam siri televisyen Supergirl, adakah kejam dan jahat seperti versi komik ataupun tidak.


Review Filem: Vanguard (2020)

Sepatutnya, ulasan filem ini saya keluarkan pada awal Oktober yang lalu, tetapi disebabkan terlampau sibuk saya tertangguh sehingga terlupa!.  Seperti anda semua, saya juga peminat Jackie Chan, dari kecil sehinggalah memasuki usia 30an. Tetapi sejak kebelakangan ini, filem-filemnya tidak lagi seperti dahulu. Mungkin kerana faktor usia kita tidak dapat melihat aksinya seperti dahulu. Vanguard merupakan...

Review Filem: Vanguard (2020)

Sepatutnya, ulasan filem ini saya keluarkan pada awal Oktober yang lalu, tetapi disebabkan terlampau sibuk saya tertangguh sehingga terlupa!.
Seperti anda semua, saya juga peminat Jackie Chan, dari kecil sehinggalah memasuki usia 30an. Tetapi sejak kebelakangan ini, filem-filemnya tidak lagi seperti dahulu. Mungkin kerana faktor usia kita tidak dapat melihat aksinya seperti dahulu.
Vanguard merupakan salah satu filem yang sepatutnya ditayangkan pada sekitar Februari atau Mac yang lalu, namun terpaksa ditunda kerana pandemik COVID-19. Filem arahan Stanley Tong ini turut dibarisi pelakon-pelakon China yang saya…errr tidak berapa kenal seperti Yang Yang, Miya Muqi dan beberapa pelakon lain.

Filem ini berpusat pada pasukan keselamatan peribadi Vanguard yang berpengkalan di London. Selepas menyelamatkan seorang akauntan dari cengkaman organisasi pengganas, mereka perlu menjalankan misi melindungi anak perempuan akauntan tersebut.
Namun, Vanguard akhirnya mengentahui bahawa akauntan tersebut terlibat dalam plot pengganas yang melibatkan sejumlah besar wang dan senjata yang sangat merbahaya.
Vanguard memberikan kepada penonton adegan-adegan aksi yang padat dan mendebarkan. Dari pertarungan di dapur sehinggalah aksi kejar-mengejar jet ski, anda pasti terhibur dengan elemen aksinya. Bayangkan Fast & Furious, Michael Bay dan Jackie Chan, anda dapat lihat semua dalam filem ini.
Bagaimanapun, terus-terang saya katakan, terdapat beberapa adegan aksinya yang agak ‘tryhard’ dan … kelihatan ‘kartun’.

Disebalik kehebatan adegan aksinya,  filem ini sangat ‘cheesy’ dan boleh dijangka. Plotnya sangat berserabut dan mendatar, kerap bertukar lokasi, dan adakalanya bertukar ‘tone’ dari serius ke komedi. Senang kata, setiap bahagian cerita dalam filem ini langsung tidak ‘memorable’. Apa yang anda lihat akan berlalu pergi begitu sahaja.
Begitu juga dengan karakter, kekal sebegitu dari mula sampai habis – statik dan tiada perkembangan. Dialog yang mengarut turut menambah keterukan watak-watak dalam filem ini.
Keseluruhannya, Vanguard menjanjikan aksi-aksi yang cukup padat dan menarik, lebih-lebih lagi kepada mereka yang hanya mementingkan keseronokan tanpa perlu serius dalam menonton filem.

                   Rating Kakimuvee

2.5/5


The Walking Dead: Ahli Kumpulan Rick Berpaling Tadah Menyertai Negan

Satu berita yang mungkin tidak digemari buat peminat-peminat siri TV popular The Walking Dead menjelang pembukaan musim kelapan. Selepas Negan dan kumpulan Savior membunuh beberapa watak yang digemari peminat, Gleen dan Abraham serta menyebabkan kumpulan Rick kucar kacir dalam musim ketujuh, salah sorang ahli kumpulan Rick bertindak menyertai Negan dalam musim akan datang dan berpaling tadah pada ahli kumpulan lamanya

Watak yang dimaksudkan adalah Eugene. Menurut aktor yang membawa watak tersebut, Josh McDermitt, wataknya itu akan menyertai Negan walaupun watak antagonis itu telah membunuh rakannya, Abraham. McDermitt mengesahkan peranan terbaru wataknya itu semasa ditemubual di Comic Con New York baru-baru ini.

“He’s with Saviors, he’s on team Negan, he’s looking out for himself. He’s thinking about self preservation, just trying to continue to live in this apocalypse. It’s interesting because we started a scene at the end of season six that he felt like he was a survivor and he had stepped up and then, when Negan killed Glenn and Abraham, it became a whole, ‘How can I call myself a survivor?’ We saw that at the end of season seven as he talked with Sasha. He said ‘How can I call myself a survivor when the man that I think is the biggest survivor has been killed?’ You know? But he truly is a survivor. He’s doing what he has to do to survive and to live. If that means helping Negan and the others, then that’s what that means.”

Dipenghujung musim ketujuh, Eugene dilihat seolah-olah berada dipihak Negan selepas beliau ditangkap dan dibawa ke tempat tinggal kumpulan Savior semasa dipertengahan musim. Jadi ia menimbulkan tanda tanya kepada peminat, Eugene berada dipihak mana sebenarnya.

Eugene walaupun bukan seorang yang mampu berlawan, tetapi karakternya dianggap bijak dalam kumpulan Rick. Mungkin dia berperanan sebagai sebagai duri dalam daging kumpulan Savior atau sebaliknya. Kita saksikan nanti siri TV The Walking Dead musim kelapan yang akan 23 Oktober 2017 di Astro


Syamsul Yusof Goda Plot Untuk ‘KL Gangster 3 The Finale’, Akan Melawan Mafia Antarabangsa

Syamsul Yusof memberikan sedikit perkembangan terkini mengenai filem Kl Gangster 3 The Finale.

Menerusi perkongsian di media sosial Instagram miliknya, pembikin filem terkenal itu menggoda plot untuk filem akan datang. Menurut Syamsul, filem akan datang bakal melibatkan organisasi Mafia antarabangsa. Siapakah yang akan mengetuai organisasi mafia itu dan kenapa ianya berlaku masih tidak didedahkan.

“Malik & Jai terperangkap dlm peperangan antara gangster & Mafia antarabangsa. Organisasi Shark lumpuh & tidak lagi berkuasa, seluruh ahli kumpulannya diburu.Siapakah disebalik kumpulan Mafia kejam yg mula berkuasa ? Bagaimana nasib Ajib & Dragon, blood brother atau mereka juga akan berpaling tadah ?Adakah akhirnya Malik, Jai & Shark terpaksa bersatu demi menyelamatkan nyawa mereka ? Apakah rahsia disebalik agenda kumpulan Mafia? Antara keluarga, adik beradik, brotherhood & kuasa..” tulis Syamsul di Instagramnya.

Selain itu juga, Syamsul turut mengumumkan tarikh penggambaran filem terbaru francais KL Gangster iaitu pada 21 Februari 2022 serta menjanjikan filem aksi paling hebat yang pernah ditonton peminat KL Gangster.

“‘KL Gangster 3 The Finale’ mula shooting pada 21 Feb 2022 nanti. Ini untuk anda peminat KLG. The biggest action film in Malaysia. InsyaAllah”

View this post on Instagram            A post shared by Syamsul Yusof (@syamsulyusoffilm)

Aaron Aziz dan Adi Putra akan kembali meneruskan peranan masing-masing sebagai Malek dan Jai dalam filem akan datang. Beberapa watak utama dari filem terdahulu turut dijangka mengulangi peranan masing-masing. Setakat ini, tarikh tayangan tepat masih belum didedahkan, tetapi menurut Syamsul, KL Gangster 3 The Finale akan ditayangkan pada 2023.

Francais KL Gangster bermula pada tahun 2011 dengan diarahkan, ditulis dan dibintangi Syamsul Yusof. Ia mengisahkan tentang seorang bekas ketua gangster yang baru keluar dari penjara, ingin mengubah kehidupannya. Filem yang turut dibintangi Aaron Aziz, Ady Putra, Soffi Jikan dan Zizan Razak ini menjadi filem tempatan pertama yang mencecah kutipan RM 10 juta di pawagam-pawagam tempatan.

Kejayaan KL Gangster telah mewujudkan sekuel KL Gangster 2 yang ditayangkan pada 2013, filem spin off Abang Long Fadil 1 & 2 (2015,2017) serta siri spin off KL Gangster: Underworld yang ditayangkan dilaman penstriman Iflix pada 2018.

Abang Long Fadil 1 & 2 (2015,2017)


“Projek Filem Angkasa Lakonan Tom Cruise Masih Dalam Pembangunan” – Bos Universal Pictures

Sejak diumumkan beberapa tahun yang lalu, tiada perkembangan terbaru mengenai projek filem angkasa Doug Liman dan Tom Cruise. Kini, pengurusi Universal Filmed Entertainment Group, Donna Langley, akhirnya menawarkan perkembangan semasa filem bercita-cita tinggi itu.

Bercakap kepada BBC, Langley mengesahkan bahawa projek itu masih dalam pembangunan.

Visi mereka ialah Cruise akan menjadi orang awam pertama yang berjalan di angkasa, di luar stesen angkasa. Dia juga mendedahkan sedikit lagi tentang plot itu, mengesahkan bahawa filem lakonan Tom Cruise itu kebanyakannya ditetapkan di Bumi.

“Tom Cruise membawa kami ke angkasa lepas,” kata Langley.

“Dia membawa dunia ke angkasa. Itulah rancangannya. Kami mempunyai projek yang hebat masih dalam pembangunan dengan Tom, yang membayangkan dia melakukan perkara itu. Membawa roket ke stesen angkasa dan merakamnya, dan diharapkan dia menjadi orang awam pertama yang melakukan ‘spacewalk’ di luar stesen angkasa.”

Projek yang masih belum mempunyai tajuk itu telah dibangunkan sejak 2020 dengan Doug Liman sebagai pengarah. Pembikin filem The Edge of Tomorrow itu turut berkhidmat sebagai penerbit dan penulis, dengan Cruise juga akan menjadi penerbit.


Pandangan Pertama Chris Hemsworth Dalam Filem Netflix “EXTRACTION”

Netflix telah melancarkan pandangan pertama filem aksi thriller terbitan Russo Brothers, Extraction yang menampilkan bintang MCU Chris Hemsworth sebagai askar upahan yang tidak gentar pada kematian. Filem ini dijadualkan tayangan pada 24 April, eksklusif di Netflix!. Anda boleh saksikan gambar “Thor” yang macho lagi gagah bergaya dibawah.

Extraction bertempat didunia yang penuh dengan penjual senjata haram dan penyeludup, dan berkisarkan tentang seorang kanak-kanak lelaki yang dijadikan catur dalam pertembungan diantara kumpulan pengedar dadah. Selepas diculik dan dikurung disebuah bandar yang sukar untuk ditembusi, Tyler Rake, seorang bekas askar upahan yang penuh pengalaman cuba untuk menyelamatkannya. Dengan tiada apa yang perlu dikorbankan, Rake melakukan apa sahaja demi menyelesaikan misi yang hampir mustahil.

Barisan pelakon terdiri daripada  Chris Hemsworth (Thor: Ragnarok), David Harbour (Stranger Things, Black Widow), Derek Luke (13 Reasons Why), Fay Masterson (Vice), Golshifteh Farahani (Paterson) dan pelakon baru, Rudhraksh Jaiswal.

Filem ini diterbikan oleh Netflix manakala skrip ditulis oleh Joe Russo. Sam Hargrave yang terkenal dengan kerja-kerja lagak ngeri untuk filem MCU serta peranan kecil dalam filem-filem aksi termasuklah Atomic Blonde, akan membuat debut sebagai pengarah menerusi filem Extraction.

View this post on Instagram

What’s more dangerous: a rescue mission involving a kidnapped son of an international crime lord or @chrishemsworth looking like this in these first look pics of Extraction? You decide. Extraction arrives April 24.
A post shared by  Netflix Malaysia (@netflixmy) on Feb 18, 2020 at 7:11am PST

Feb 18, 2020 at 7:11am PST


Menjelang Finale, “Moonshine” & “Ghost Doctor” Meneruskan Persaingan Mengejar Rating

Menjelang episod akhir, drama KBS2 Moonshine dan tVN, Ghost Doctor,  meneruskan pesaingan sengit dalam mengejar rating penonton.

Menurut Nielsen Korea (via Soomi), episod terbaru Moonshine merekodkan purata rating 5.3 peratus, peningkatan mendadak meskinpun tidak disiarkan pada minggu lalu kerana memberi laluan kepada liputan Sukan Olimpik Musim Sejuk Beijing 2022.

Episod 13 dan 14 Moonshine sebelum ini merekodkan rating 4.2 dan 4.9 peratus.

Drama Ghost Doctor memberi saingan sengit kepada Moonshine dengan episod terbaru merekodkan rating 5.3 peratus. Bagaimanapun, ia merupakan penurunan berbanding episod sebelumnya yang merekodkan rating 6.282 peratus.

Moonshine akan menyiarkan episod terakhirnya pada 22 Februari jam 9:30 malam waktu Korea Selatan, manakala episod finale Ghost Doctor akan disiarkan jam 10:30 malam waktu Korea Selatan.


The Spirit Of Ramayana Bakal Menghantui Anda Pada 12 September Ini.

THE SPIRIT OF RAMAYANA… sebuah filem seram dari Thailand yang bakal menghantui pawagam seluruh negara pada 12 SEPTEMBER 2019… Filem berkenaan menampilkan barisan pelakon popular seperti Ausadaporn Siriwattanakul, Anusorn Maneeted, Jeffrey Benjakul, Thitikan Sitthisamphan.

Filem berkenaan mengisahkan Mintra, 24, seorang penari kontemporari menghadiri ujibakat watak idamannya, Seeda dalam pementasan teater Ramayana. Mintra sangat mendambakan watak tersebut agar dia dapat membuktikan kepada keluarganya bahawa minatnya terhadap dunia tarian sangat mendalam selain inign menampung kehidupan sehariannya.

Namun, Mintra tidak berjaya dalam ujibakat watak utama disebabkan karakternya yang terlalu baik. Peranan itu kemudiannya telah diberikan pengarah kepada musuh Mintra iaitu Gina. Mintra hanya diberi watak pembantu namun perkara itu telah membuatkannya tidak berpuas hati.
Kemudiannya, Mintra telah diberi satu lagi peranan sebagai hantu dalam pementasan itu yang kemudiannya telah merasuknya sehingga menyebabkan Gina mengalami kecederaan serius, sehingga peranan watak utama itu kemudiannya beralih arah kepada Mintra yang telah lama mengidamkan watak tersebut.
The Spirit of Ramayana diedarkan Skop Film Distributions Sdn Bhd
https://youtu.be/FFNOE2i7KbY


Eksekutif FOX Sahkan Mister Sinister Akan Muncul Dalam Filem – Tapi Bukan Logan

Filem X-Men keluaran FOX Studio boleh dikatakan studio paling lama memperkenalkan superhero komik kedalam versi live-action. Sejak tahun 2000 sehingga kini, mereka telah menerbitkan hampir 12 filem-filem Superhero mutant & juga Fantastic Four. Yang terbaru dan bakal ditayangkan ialah filem Wolverine 3 yang dikenali dengan tajuk Logan.

Sejak daripada itu, pelbagai karakter-karakter Superhero mahupun supervillain yang diambil dari komik Marvel telah diperkenalkan kepada penonton terutamanya kepada peminat siri komik X-Men.

Namun terdapat beberapa lagi karakter yang masih ditunggu-tunggu oleh peminat untuk membuat kemunculan di layar perak dan antaranya ialah Mister Sinister, salah satu supervillain terkuat dalam siri komik Marvel.

Ramai peminat tertanya-tanya bilakah watak jahat itu bakal muncul dalam filem X-Men, kemudian Post-Credit filem X-Men: Apocalypse telah mendedahkan sebuah kotak yang menunjukkan nama Essex Corps, yang sinonim dengan Mister Sinister.

X-Men: Apocalypse Post Credit. Images by comicbookcast2

Post Credit tersebut benar-benar mengembirakan peminat siri komik X-Men dan beranggapan, watak tersebut akan muncul dalam filem Logan. Namun, pengarah Logan James Mangold memberitahu Mister Sinister tidak akan muncul dalam filem arahanya. Jadi bilakah watak supervillain itu akan membuat kemunculannya dalam filem X-Men?

Menurut salah seorang pegawai eksekutif FOX, watak tersebut akan muncul dalam filem X-Men akan datang, tetapi bukan dalam filem Logan. Untuk pengentahuan anda semua, beberapa siri filem X-Men sedang dalam proses development antaranya Deadpool, X-Men: Supernova dan filem solo Gambit (50/50).  Mungkin kita akan dapat melihat Mister Sinister dalam salah satu filem berkenaan. Bagi kami di Kakimuvee, kami membayangkan Mister Sinister akan muncul dalam filem solo Gambit memandangkan watak tersebut mempunyai hubungkait dengan Mister Sinister.

Kenapa Mister Sinister akan Muncul dalam filem Gambit, bukannya X-Men: Supernova ataupun Deadpool?

Berdasarkan komik Mister Sinister dan Gambit mempunyai kaitan yang cukup kuat berbanding Jean Grey dan Deadpool. Walaupun Mister Sinister mencipta klon Jean Grey dan Deadpool pernah bertarung dengan Mister Sinister bersama-sama Cable, tapi connection untuk dijadikan filem tidak cukup kuat, tetapi tidak bagi Gambit kerana kedua-duanya pernah duduk dalam pasukan yang sama yang dikenali sebagai Marauder, pasukan pembunuh upahan yang diketuai oleh Mister Sinister.

Filem Gambit dikatakan akan memulakan pengambaran pada 2018

Jika perancangan filem Gambit berjalan lancar dan mereka memulakan pengambaran pada tahun hadapan, berkemungkinan besar mereka akan mengunakan storyline Marauder sebagai plot filem. Jika tidak, Mister Sinister mungkin akan muncul dalam filem X-Men: Supernova.

Jadi buat masa ini, kita tidak tahu bilakah supervillain ini akan membuat kemunculannya dan dalam filem mana nanti. Apapun, Studio FOX sudah mengesahkan Mister Sinister akan muncul, apa yang kita perlu buat sebagai fanboy X-Men, menunggguuuu..


Justin Lin Berundur Dari Kerusi Pengarahan “Fast X”

UNIVERSAL CITY, CALIFORNIA – SEPTEMBER 15: Director Justin Lin poses for a portrait at the F9 Fest event on the Universal Studios backlot celebrating F9: The Fast Saga (Director’s Cut) on September 15, 2021 in Universal City, California. The F9: The Fast Saga (Director’s Cut) will be available on Digital Now and releasing on Blu-ray Sept. 21, 2021. (Photo by Rodin Eckenroth/Getty Images for Universal Pictures Home Entertainment)

Justin Lin tidak lagi mengarahkan filem Fast X.

Pekara itu diumumkan Lin dalam satu kenyataan yang dikongsikan akaun rasmi Instagram thefastsaga.

“Dengan sokongan Universal, saya telah membuat keputusan sukar untuk berundur sebagai pengarah Fast X, sambil kekal dengan projek itu sebagai penerbit,” kata Lin dalam satu kenyataan.

“Lebih 10 tahun dan lima filem, kami telah dapat merakam pelakon terbaik, aksi terbaik dan pengejaran kereta terbaik. Secara peribadi, sebagai anak kepada pendatang Asia, saya bangga dapat membantu membina francais yang paling pelbagai dalam sejarah filem. Saya akan selamanya berterima kasih kepada pelakon, krew dan studio yang hebat atas sokongan mereka, dan kerana mengalu-alukan saya ke dalam keluarga Fast.”

View this post on Instagram            A post shared by The Fast Saga (@thefastsaga)

Setakat ini, belum diketahui pengarah manakah yang akan mengambil tempat Justin Lin. Fast X akan berdasarkan lakon layar yang ditulis oleh Chris Morgan.

Walaupun barisan pelakon masih belum diumumkan secara rasmi, kemungkinan besar, barisan pelakon filem terdahulu, seperti Vin Diesel, Tyrese Gibson, Michelle Rodriguez, Jordana Brewster, Ludacris, Nathalie Emmanuel, dan Sung Kang, akan kembali meneruskan peranan masing-masing.

Ansuran kesepuluh juga akan menampilkan penambahan pendatang baharu francais seperti Jason Momoa (Aquaman), Daniela Melchior (The Suicide Squad), dan Brie Larson (Captain Marvel), dengan Momoa dijangka akan berperanan sebagai antagonis.


Treler Baymax! Menggoda Debut 2022 Di Disney+

Disney+ telah melancarkan trailer rasmi Baymax! untuk filem animasi Walt Disney Animation Studios yang akan datang, yang juga merupakan spin-off kepada animasi popular Bigh Hero 6. Siri ini dijadualkan tayangan pada musim panas 2022.

Trailer tersebut, yang boleh anda lihat di bawah, mengusik kepulangan rakan penjagaan kesihatan kegemaran ramai, Baymax. Daripada seorang wanita tua sehinggalah kanak-kanak sekolah rendah, dan kepada Mak Cik Cass, robot yang boleh dipeluk bersedia untuk membantu penduduk San Fransokyo.

Baymax! menandakan siri animasi pertama daripada Walt Disney Animation Studios. Ia akan menampilkan suara Scott Adsit, dan Maya Rudolf ketika mereka memainkan semula peranan masing-masing sebagai Baymax dan Aunt Cass dari filem 2014.

Berdasarkan komik Marvel dengan nama yang sama, Big Hero 6 diarahkan oleh Don Hall dan Chris Williams daripada lakon layar yang ditulis oleh Jordan Roberts, Robert L. Baird dan Daniel Gerson. Pengembaraan komedi yang penuh aksi itu turut dibintangi oleh Ryan Potter sebagai Hiro Hamada, Jamie Chung sebagai Go Go Tomago, Damon Wayans Jr. sebagai Wasabi, T.J. Miller sebagai Fred, Genesis Rodriguez sebagai Honey Lemon, dan Daniel Henney sebagai Tadashi.

Big Hero 6 segera menjadi hit dengan kutipan kasar lebih $650 juta di box office global. Filem ini juga turut mencapai satu kejayaan kritikal kerana ia berjaya memenangi Anugerah Akademi untuk Filem Animasi Terbaik.


Pandangan Pertama Spider-Man: Across the Spider-Verse (Part One)

Kisah Miles Morales dan dunia #SpiderVerse terus berkembang! Saksikan pandangan pertama Spider-Man: Across the Spider-Verse (Part One) yang telah didedahkan Sony Pictures. Filem animasi komik superhero ini akan ditayangkan secara eksklusif di pawagam pada Oktober 2022.

Miles Morales kembali untuk bab seterusnya dalam saga Spider-Verse yang telah memenangi Oscar®, pengembaraan epik yang akan membawa Spider-Man ke dunia ‘Multiverse’ untuk bergabung tenaga dengan Gwen Stacy dan pasukan baharu ‘Spider-People’ untuk berhadapan dengan penjahat yang lebih berkuasa daripada apa sahaja yang pernah mereka temui.

Spider-Man: Across the Spider-Verse (Part One) diarahkan oleh Joaquim Dos Santos, Kemp Powers dan Justin K. Thompson berdasarkan lakonlayar yang ditulis oleh Phil Lord & Christopher Miller dan David Callaham.

Oscar Isaac, Shameik Moore dan Hailee Steinfeld kembali meneruskan peranan masing-masing. Filem ini diterbitkan oleh Avi Arad, Amy Pascal, Phil Lord, Christopher Miller dan Christina Steinberg.


Bintang John Wick Lance Reddick Meninggal Dunia Pada Usia 60 Tahun

Bintang John Wick Lance Reddick telah meninggal dunia pada usia 60 tahun, lapor TMZ.

Mayat pelakon berusia 60 tahun itu ditemui di rumahnya pada awal pagi ini (waktu tempatan). Punca kematiannya tidak diketahui, tetapi pihak berkuasa percaya kematian atas sebab semulajadi.

Reddick telah membuat beberapa temubual untuk siri John Wick dalam beberapa minggu kebelakangan ini.

Mendiang dikenali menerusi beberapa peranannya dalamsiri televisyen dan filem antaranya sebagai Cedric Daniels dari 2002 hinggan 2008 dan telah muncul dalam beberapa siri seperti Bosch, Fringe, Lost dan Oz. Dia juga sangat dikenali menerusi peranannya sebagai Charon dalam francais John Wick.

Paling terbaru, Reddick telah muncul sebagai Albert Wesker dalam siri Netflix Resident Evil dan sebagai Farzar. Dia juga memainkan peranan sebagai Zeus dalam siri Disney+ yang akan datang, Percy Jackson and the Olympians serta beberapa peranannya dalam John Wick: Chapter 4, White Men Can’t Jump dan Ballerina.


Pemenang Anugerah Emmy RICK AND MORTY Akan Membuat Debut Di HBO

Adult Swim, peneraju dalam animasi dewasa, telah mengumumkan bahawa episod baharu siri komedi yang memenangi anugerah Emmy® dua kali, Rick and Morty, akan ditayangkan di seluruh dunia. Di Malaysia, Musim 6 akan boleh distrim pada hari yang sama dengan AS mulai Isnin, 5 September di HBO GO.

“Sukar untuk melebih-lebihkan kesan Rick dan Morty. Lebih daripada rancangan popular, ia benar-benar fenomena global,” kata Michael Ouweleen, presiden Adult Swim and Cartoon Network.

“Sementara kami bersiap sedia untuk melancarkan musim ikonik yang bakal berlangsung tidak lama lagi ini, kami akan memberikan peminat cara yang unik untuk menjadi sebahagian daripada keseronokan”

Rick and Morty ialah siri komedi hit animasi setengah jam yang mengisahkan seorang saintis genius sosiopati yang mengheret cucunya yang penakut dalam pengembaraan yang sangat berbahaya merentasi alam semesta. Rick Sanchez tinggal bersama keluarga anak perempuannya Beth dan sentiasa membawa dia, menantu lelakinya Jerry, cucu perempuan Summer, dan Morty ke dalam penggembaraan intergalaksi.

Di A.S., Rick and Morty adalah komedi #1 merentasi semua saluran kabel AS pada 2017, 2019 dan 2021. Sepanjang hayat sehingga kini, animasi tersebut telah ditonton lebih 10 bilion kali di seluruh dunia, merentasi linear, digital dan penstriman.

Rick and Morty dibintangi Justin Roiland (Solar Opposites), Sarah Chalke (Scrubs), Chris Parnell (Saturday Night Live) dan Spencer Grammer (Greek). Siri ini dicipta oleh Dan Harmon (Community) dan Roiland, yang juga bertindak sebagai penerbit eksekutif.


MOVING Pecah Rekod, Jadi K-Drama Paling Ramai Penonton Di Disney+ Hotstar

Menampilkan kisah pengintipan antarabangsa, pengintip berkuasa besar dan pembunuh upahan yang menakutkan, drama Korea Moving segera menarik perhatian penonton seluruh dunia, menjadi rancangan original Korea paling banyak ditonton di Disney+ (Hotstar) di seluruh dunia dan Hulu di A.S. berdasarkan jumah jam tontonan sepanjang 7 hari pertama tayangannya.

Pada minggu pertama sejak pelancaran pada 9 Ogos, siri baharu popular itu juga menjadi siri yang paling banyak ditonton di Disney+ (Hotstar) di seluruh APAC, termasuk di Korea, Jepun, Asia Tenggara, Hong Kong dan Taiwan (berdasarkan jam tontonan), dan tayangan perdana terbesar di Disney+ di Korea setakat ini, berdasarkan jam yang disiarkan pada minggu pertama sejak pelancarannya.

Moving dilancarkan diseluruh dunia di 65 pasaran dan negara serta Hulu di A.S.

“Sambutan pelanggan global terhadap 11 episod pertama Moving telah melangkaui jangkaan kami,” kata Carol Choi, Naib Presiden Eksekutif Strategi Kandungan Asal, The Walt Disney Company APAC.

“Dari A.S. ke seluruh APAC, ia pantas menjadi popular dengan jalan cerita yang menawan, pelakon bertaraf dunia dan kesan pasca produksi yang luar biasa — semuanya bersatu untuk menyampaikan penceritaan yang luar biasa.”

Dibintangi beberapa nama besar dalam industri hiburan Korea, termasuk Ryu Seungryong, Han Hyojoo dan Zo Insung, Moving mengisahkan sekumpulan perisik Korea Selatan yang berusaha untuk melindungi kanak-kanak berkuasa super daripada bahaya dan eksploitasi di tangan agensi kerajaan yang berniat jahat.

Pada mulanya direkrut kerana kebolehan luar biasa mereka termasuk kebolehan untuk terbang, penyembuhan segera dan deria yang dipertingkatkan, perisik itu hilang tanpa jejak selepas ditugaskan untuk menjalankan misi yang semakin meragukan.

Kini dengan anak-anak mereka mempamerkan kebolehan yang sama dan pembunuh upahan berbahaya dengan pantas memilih individu yang berkuasa besar, ibu bapa mesti meninggalkan kehidupan aman mereka untuk menjadi “raksasa” seperti dahulu.

Strim 11 episod pertama Moving hari ini, secara eksklusif di Disney+ Hotstar.


Minions (2015) Review

Pengarah: Pierre Coffin dan Kyle Balda

Penerbit: Chris Meledandri dan Janet Healy

Pelakon: Pierre Coffin, Sandra Bullock, Jon Hamm, Michael Keaton, Allison Janney dan Steve Coogan

Filem prequel ini mengisahkan sekumpulan minions yang mencari ketua mereka yang paling bijak, jahat, kejam dan keji. Namun setiap kali mereka berjumpa dengan tuan yang baru, pasti tuan mereka akan mendapat musibah sehinggalah kumpulan Minions tersebut tidak bertuan dan tinggal didalam Gua ais Batu.

Melihat kumpulan Minions menjadi tidak bersemangat dan putus harapan, Kevin bersama – sama Bob dan Stuart menawarkan diri untuk mencari Bos yang baru. Disini bermulalah pengembaraan 3 minion tersebut mencari tuan yang baru.

Dalam pengambaraan mencari tuan baru, mereka berjumpa dengan Scarlett Overkill di festival Villian-Con, tempat perhimpunan penjahat seluruh dunia. Disitu Scarlett Overkill telah mengambil mereka bertiga untuk dijadikan konco – konconya. Tetapi, adakah Scarlett Overkill tuan yang sesuai untuk Minions atau dia terlampau jahat? ataupun nasib Scarlett seperti nasib tuan Minions sebelum ini?

Jika anda pernah melihat filem Despicable Me pasti anda rasakan yang filem tersebut lagi bagus dari filem Minions. Filem ini sedikit bosan, ditambah pula dengan penggunaan bahasa asing yang terlampau kerap mengurangkan sentiment humor dalam filem tersebut.

Tidak dinafikan minions sangat comel dan kelakar bagi orang dewasa, tetapi sebenarnya filem ini hanya sesuai untuk ditonton oleh kanak – kanak. Element humor juga sedikit kurang berbanding dalam filem Despicable Me malah terdapat beberapa jenaka dalam beberapa babak filem ini hanya boleh difahami oleh orang dewasa.

Filem ini hanya menghiburkan pada 20 minit pertama dan 10 minit yang terakhir, selebihnya anda hanya akan melihat watak cute minion bercakap dalam bahasa tak difahami dengan perasaan sedikit mengantuk.


Netflix Lancarkan Trailer Terbaru Siri TV SNOWPIERCER

Netflix telah melancarkan siri televisyen Snowpiercer, adaptasi dari filem berjudul sama arahan Bong Joon-ho. Siri bertemakan dystopian thriller ini akan menemui penonton di Netflix pada 25 Mei 2020. Anda boleh saksikan trailer dipemain video dibawah.

Snowpiercer mengisahkan tentang dimana Bumi tidak lagi sesuai untuk diduduki kerana mengalami musim sejuk yang melampau. Populasi manusia dikumpulkan dalam keretapi yang bergerak mengelilingi dunia. Siri ini menceritakan tentang perbezaan kelas, ketidakadilan sosial dan survival politik.

Episod pertama diarahkan secara bersama oleh Scott Derrickson dan James Hawes manakala skrip ditulis oleh Graeme Manson. Siri ini merupakan reboot dari kesinambungan filem asal.

Daveed Diggs dan Jennifer Connelly akan membintangi siri ini bersama-sama Mickey Sumner, Annalise Basso, Sasha Frolova, Alison Wright, Benjamin Haigh, Roberto Urbina, Katie McGuinness, Susan Park, Lena Hall, Sheila Vand, Sam Otto, Iddo Goldberg, dan Jaylin Fletcher.


Penulis WandaVision, Megan McDonnell Akan Menulis Skrip Untuk Filem CAPTAIN MARVEL 2

Marvel Studios telah memulakan perancangan Captain Marvel 2 apabila memberi tanggungjawab kepada penulis WandaVision, Megan McDonnell untuk menulis skrip filem sekuel akan datang. Menurut laporan dari The Hollywood Reporter, pengarah Anna Boden dan Ryan Fleck tidak akan kembali mengarahkan filem kedua itu nanti, sebaliknya akan terlibat dalam siri Marvel Disney+.

Pihak studio juga dikatakan sedang mencari pengarah wanita untuk mengarahkan filem Captain Marvel 2.

Siri WandaVision akan mempunyai kaitan dengan Captain Marvel kerana ia akan menampilkan karakter Monica Rambeau lakonan Teyonah Parris. Dalam filem Captain Marvel yang ditayangkan pada tahun lalu, karakter tersebut dilakonkan oleh pelakon kanak-kanak, Akira Akbar.

Dengan pemilihan Megan McDonnell sebagai penulis skrip Captain Marvel 2, berkemungkinan besar peminat dapat melihat penyatuan semula Monica dan Carol Danvers.

Meskipun terdapat kontroversi yang melibatkan pelakon utamanya iaitu Brie Larson, filem arahan Anna Boden dan Ryan Fleck masih mampu untuk meraih $1.128 juta dolar seluruh dunia. Filem superhero wanita pertama Marvel itu memaparkan kisah origin Carol Danvers sebagai Captain Marvel yang terpaksa berhadapan dengan pahlawan Kree dalam usaha menyelamatkan mangsa perang Skrull-Kree dan menghalang musuhnya dari mendapatkan Tesseract.

Setakat ini tarikh tayangan Captain Marvel 2 masih lagi tidak diketahui.


Hayley Atwell Sertai Barisan Pelakon Mission: Impossible 7

Bintang Marvel Cinematic Universe,  Hayley Atwell disahkan telah menyertai barisan pelakon filem Mission: Impossible 7.  Pekara tersebut disahkan oleh pengarah Christopher McQuarrie menerusi pengumuman yang dibuat dilaman Instagram miliknya.

Buat masa ini, peranan yang dilakonkan oleh Atwell masih lagi tidak diketahui. Filem ketujuh dalam francais Mission: Impossible itu akan menyaksikan Tom Cruise kembali meneruskan wataknya sebagai Ethan Hunt. Beberapa pelakon seperti Rebecca Ferguson, Simon Pegg dan Ving Rhames turut dilaporkan akan kembali meneruskan watak masing-masing.

Kejayaan dua filem Mission: Impossible sebelum ini menyaksikan, pengarah Christopher McQuarrie diberi kepercayaan oleh Paramount Pictures untuk menulis dan mengarahkan dua lagi filem Mission: Impossible akan datang.

Francais Mission: Impossible kini sudah berusia 25 tahun dan sudah memiliki 6 buah filem. Filem terbaru Fallout telah menerima maklumbalas yang cukup positif dari para pengkritik dan peminat, serta berjaya meraih $790 juta dolar seluruh dunia.

Mission: Impossible 7 dijangka akan menemui penonton pada 23 Julai 2021


Avatar 2 Telah Selesai Menjalani Penggambaran

Berita yang mungkin mengembirakan peminat-peminat Avatar. Filem sekuel yang paling dinantikan Avatar 2 telahpun selesai menjalani penggambarannya. Pekara tersebut diumumkan menerusi laman Twitter rasmi Avatar baru-baru ini.

Pengumuman tersebut turut disertakan sekali gambar belakang tabir set penggambaran yang menunjukkan kapal angkasa gergasi yang bakal membuat penampilan dalam sekuel akan datang.

That's a wrap, Na'vi Nation! 💙
It's our last day of live-action filming in 2019, and we're celebrating with a sneak peek. 👀
Check out this photo of the aft well deck section of the Sea Dragon, a massive mothership that carries an array of other sea-going craft in the sequels. pic.twitter.com/AXgAve6aTG
— Avatar (@officialavatar) November 29, 2019

That's a wrap, Na'vi Nation! 💙

Avatar 2 menyaksikan beberapa pelakon asal akan kembali membawakan watak masing-masing. Mereka terdiri daripada Sam Worthington, Zoe Saldana, Joel David Moore, Dileep Rao, Stephen Lang, Matt Gerald dan Sigourney Weaver.

Turut menyertai barisan pelakon adalah Kate Winslet, Edie Falco, Michelle Yeoh, Vin Diesel, Jemaine Clement dan Oona Chapin dan beberapa pelakon muda yang lain.

Cameron sebelum ini mendedahkan bahawa watak Colonel Miles Quaritch lakonan Stephen Lang akan kembali dalam 4 sekuel akan datang, dan kekal menjadi watak penjahat sepanjang perjalanan keseluruhan filem. Penggambaran Avatar 2 dan Avatar 3 telah bermula sejak 25 September 2017.

Avatar 2 akan ditayangkan pada 17 Disember 2021, manakala Avatar 3 pada 22 Disember 2023. Filem Avatar 4 telah ditetapkan pada 19 Disember 2025 dan Avatar 5 pada 17 Disember 2027. Bagaimanapun, perancangan filem Avatar 4 dan 5 bergantung pada kejayaan box office dua filem Avatar sebelum itu


Tonton Trailer Terakhir Filem A Quiet Place

Trailer terakhir filem seram terbaru terbitan Paramount Pictures dan Platinum Dunes, A Quiet Place telah dilancarkan. Filem yang dibintangi oleh Emily Blunt ini bakal menemui penonton pada 5 April 2018. Anda boleh tonton trailer tersebut dibawah.

A Quiet Place dibintangi oleh pasangan suami isteri, John Krasinski dan Emily Blunt dan diarahkan sendiri oleh John Krasinski. Berlatarbelakangkan zaman ‘post apocalypse’, A Quite Place mengisahkan sebuah keluarga yang perlu hidup dalam keadaan senyap untuk mengelakkan dari dibunuh makhluk supernatural yang memburu mangsanya sekirannya mendengar sebarang bunyian.

Dengan tagline “If they hear you, they hunt you”, filem ini akan menampilkan dialog yang sangat minimal kerana senyap adalah kunci untuk keluarga ini selamat.

A Quiet Place diterbitkan oleh Michael Bay dan lakonlayar ditulis oleh John Krasinski bersama-sama Andrew Form dan Brad Fuller.


DEADPOOL 3: Morena Baccarin Tidak Pasti Sama Ada Akan Kembali Atau Tidak

Salah satu detik paling mengejutkan dalam Deadpool 2 kematian Vanessa Carlysle yang dilakonkan oleh Morena Baccarin. Kehilangan itu memberi kesan yang teruk kepada Wade Wilson, namun dia akhirnya menggunakan peranti penggembaraan masa milik Cable untuk menyelamatkan wanita yang dia cintai.

Kita masih lagi tidak tahu bagaimana Deadpool akan dibawa masuk ke dalam Marvel Cinematic Universe, tetapi ia bukanlah satu masalah dengan kewujudan Multiverse, malah Deadpool juga sebelum ini pernah merasai pengalaman pengeembaraan masa.

Vanessa Carlysle mungkin sekadar watak sampingan dalam kedua-dua filem Deadpool, tetapi ia memainkan peranan yang penting memandangkan dia adalah Isteri kepada Wade Wilson, tetapi apa yang masih menjadi tanda tanya adalah, adakah watak itu akan dimasukkan dalam filem ketiga akan datang.

Ketika ditemubual wartawan semasa penampilan terkininya di DragonCon, Atlanta, Baccarin masih lagi membisu tentang kemungkinan membintangi Deadpool 3.

“Saya tidak tahu” dakwa pelakon itu.

“Mereka sedang menulis skrip sekarang. Saya biasanya orang terakhir yang mengetahuinya. Saya tidak… Saya harap saya mempunyai maklumat yang boleh saya berikan kepada anda tetapi saya benar-benar tidak tahu.”

Baccarin turut mengesahkan bahawa Vanessa sepatutnya kekal mati dalam Deadpool 2 sebelum reaksi tayangan ujian membantu mengubah nasibnya.

“Apabila kami membuat penggambaran filem kedua, saya fikir saya akan mati sahaja. Dan kemudian selepas mereka menayangkannya beberapa kali, mereka akhirnya membuat keputusan untuk menukarkan, jadi saya rasa itu adalah petanda yang baik bahawa peminat akan melihatnya lagi.”

Sehinggakini, masih belum ada-apa perkembangan terbaru mengenai Deadpool 3, terutamanya tentang bagaimana Deadpool akan menyertai dunia MCU. Adakah Marvel Studios mahu membuat permulaan baharu, atau menyambung terus filem kedua, ianya masih perlu dilihat.


LIGHTYEAR: Disney Tidak Bersetuju Dengan Arahan LPF Untuk Potong Adegan Yang Tidak Sepatutnya

Malaysia merupakan antara 14 negara yang mengharamkan tayangan filem animasi animasi terbaru Disney / Pixar Lightyear. Walaupun peminat boleh menjangkakan punca pengharaman, Lembaga Penapisan Filem (LPF) tidak menjelaskan sebabnya.

Hari ini, dalam satu kenyataan yang dikeluarkan (via Bernama), “pembatalan tayangan filem animasi ‘Lightyear’ di Malaysia adalah keputusan pihak pengedar filem iaitu The Walt Disney Company (Malaysia) Sdn Bhd.“

Menurut LPF, filem tersebut sebenarnya diluluskan tayangan dengan arahan pengubahan yang sewajarnya, namun pengedar filem tidak bersetuju untuk mematuhi arahan tersebut.

“LPF telah menonton tapis filem ‘Lightyear’ dan telah memberikan keputusan Lulus Dengan Pengubahan (LDP) berserta klasifikasi P13 pada 30 Mei lepas.

“LPF mengarahkan supaya dibuat pengubahan (potongan) bagi adegan dan disenyapkan (mute) dialog yang didapati mengandungi elemen mempromosi gaya hidup lesbian, gay, biseksual dan transgender (LGBT) yang telah melanggar aspek utama di dalam Garis Panduan Penapisan Filem, Kementerian Dalam Negeri 2010,”

Berdasarkan kepada peruntukan Akta Penapisan Filem 2002 [Akta 620] dan Garis Panduan Penapisan Filem, Kementerian Dalam Negeri 2010, aspek-aspek yang akan dipertimbangkan oleh LPF sebelum meluluskan kandungan filem atau bahan publisiti filem termasuk keselamatan dan ketenteraman awam, keagamaan, sosiobudaya, dan ketertiban serta ketatasusilaan.

LPF menjelaskan bahawa, mereka akan terus komited melaksanakan tanggungjawab penapisan filem dan bahan publisiti filem yang ditayangkan atau dipamerkan untuk tontonan masyarakat umum di Malaysia.

Badan itu bertegas tidak akan berkompromi dengan kandungan filem yang mempromosi atau cuba menormalisasi unsur-unsur LGBT yang bertentangan dengan dasar negara yang tidak mengiktiraf gaya hidup LGBT.

Sebelum ini, filem Lightyear menjadi perbualan di media sosial susulan tidak akan ditayangkan di 14 negara Timur Tengah dan Asia termasuk Malaysia kerana mengandungi babak berunsur budaya songsang LGBT.

Prekuel kepada Toy Story itu sepatutnya memulakan tayangannya pada hari ini.


Tonton Yoon Shi Yoon Mencuba ‘Skill’nya Dalam Teaser “Psychopath Diary” Yang Melucukan

tvN telah melancarkan teaser terbaru drama Psychopath Diary yang memaparkan Yoon Shi Yoon membaca diari dan mencuba kemahiran pembunuhnya. Anda boleh saksikan teaser tersebut berserta penerangan dibawah.

Drama ini mengisahkan seorang lelaki bernama Yook Dong Shik, secara tidak sengaja menyaksikan satu pembunuhan dan kehilangan ingatannya selepas terlibat dalam kemalangan ketika lari dari tempat kejadian. Dia terjaga tanpa tahu identitinya dan tersilap anggap dirinya pembunuh apabila dia menjumpai diari pembunuh berada di tangannya.

Turut membintangi drama ini adalah Jung In-sun sebagai Shim Bo-kyung, seorang pekerja stesyen miyak dan Park Sung-hoon sebagai Seo In-wo, Pembunuh bersiri psikopat sebenar yang juga pengarah syarikat saham Dong-sik bekerja.

Teaser pertama menunjukkan diari tersebut telah memberitahu Yook Dong Shik bahawa dia adalah pembunuh bersiri dan mampu menewaskan tiga lelaki dewasa. Apabila tiba di satu tempat, dia cuba untuk berlawan dengan tiga budak sekolah, namun sebaliknya dia lari lintang-pukang akibat dikejar. Sementara itu, Shim Bo Kyung (lakonan Jung In Sun) kehairanan melihat Dong Shik dikejar budak sekolah.

Teaser kedua juga turut memaparkan diari tersebut memberitahu dia mampu berlari sejauh empat kilometer tanpa rasa penat. Seperti klip diatas, Dong Shik mencuba, tetapi akhirnya dia sekadar berlari mencari air, dan… janya mampu berlari sejauh 312 meters sahaja.

Psycopath Diary akan disiarkan pada November ini.


“Ejen Ali The Movie” Dinobatkan Filem MeleTOP Pada AME 2020

Filem animasi tempatan Ejen Ali the Movie dinobatkan Filem MeleTOP pada Anugerah MeleTOP Era 2020 (AME2020), yang berlangsung malam tadi. Pengarahnya, Usamah Zaid Yasin mengakui terharu dengan sokongan padu pengikut yang sekali gus membuktikan bahawa filem animasi itu sememangnya disukai ramai.

“Tidak dinafikan, memang impian untuk menang ada selepas mendapat pencalonan itu. Tak sangka Ejen Ali The Movie menang disebabkan calon lain juga filem bernama besar.

“Bagi saya, ini adalah testimoni bahawa kerja-keras dan usaha pasukan WAU Animation bersama Primeworks Studios berbaloi. Kemenangan ini adalah hasil kejayaan semua yang terbabit merealisasikan filem itu.

“Kejayaannya menyatukan pengikut daripada pelbagai lapisan masyarakat, keluarga, adalah sangat membanggakan kami. Kami sangat bertuah tidak lekang daripada mendapat sokongan tidak berbelah bahagi,” katanya kepada Harian Metro.

Ejen Ali The Movie diterbitkan oleh WAU Animation dan Primeworks Studios, dan ditayangkan pada November tahun lalu. Filem animasi ini telah mencapai beberapa kejayaan yang cukup besar termasuklah kutipan sebanyak RM30 juta dan memenangi Anugerah Kreatif Akademi Asia (AAA) 2020 bagi kategori Arahan Terbaik (Fiksyen).


Novel READY PLAYER TWO Akan Dilancarkan November Ini.

Berita baik buat pembaca novel yang meminati filem Ready Player One. Penulis novel Ernest Cline mengumumkan bahawa novel sekuel Ready Player Two bakal dilancarkan 24 November ini. Pengumuman dibuat semasa sesi siaran langsung yang membincangkan filem adaptasi Ready Player One arahan Steven Spielberg.

Novel asal telah dilancarkan pada tahun 2011 dan segera menjadi hit, menduduki tempat pertama dan menjadi novel terlaris New York Times lebih 100 minggu berturut-turut.

Adaptasi novel pertama berjaya menjana pendapatan sebanyak $582 juta dolar seluruh dunia, yang menjadikannya filem terlaris Spielberg sejak Indiana Jones 2008 dan Kingdom of the Crystal Skull.

Filem Ready Player One berlatarbelakangkan zaman 2045 dimana dunia dalam keadaan kacau bilau. Apabila pencipta dunia realiti maya OASIS mati, penciptanya telah melancarkan video di mana dia mencabar semua pengguna OASIS untuk mencari ‘easter egg’ yang tersembunyi dalam permainannya sebelum kematiannya, Pemenangnya akan memiliki kekayaannya yang cukup banyak

The wait is over. Ernest Cline’s highly anticipated new novel, READY PLAYER TWO, publishes 11/24 and is available for pre-order NOW! https://t.co/4hnSo1cxFP pic.twitter.com/pbQ69VWxig
— Ready Player One (@readyplayerone) July 8, 2020


Teaser Pertama ‘Moon Knight’ Yang Menampilkan Oscar Isaac Sebagai Watak Utama

Teaser Moon Knight untuk siri MCU yang dinantikan telahpun tiba, memberikan kepada penonton pandangan pertama pemenang Golden Globe Oscar Isaac sebagai watak anti-hero utama. Selain itu juga, sinopsis rasmi turut didedahkan.

“Moon Knight is a new globetrotting action-adventure series featuring a complex vigilante who suffers from dissociative identity disorder, The multiple identities who live inside him find themselves thrust into a deadly war of the gods against the backdrop of modern and ancient Egypt.”

Teaser tersebut, yang anda boleh lihat di bawah, menyerlahkan aksi thriller dan nada gelap siri akan datang sambil menggoda identiti watak yang pelbagai dan cukup kompleks. Ia juga memberikan kepada penonton gambaran Isaac sebagai Moon Knight serta kostumnya.

🚨| Primeiro teaser oficial de "MOON KNIGHT"! pic.twitter.com/o8mXi3rf3S— Marvel Plus FC | #SECRETINVASION (@MarvelPlusBR) November 12, 2021

Siri terbaru Marvel Disney+ ini ditulis dan dibangunkan pencipta siri televisyen “The Umbrella Academy”, Jeremy Slater. Kesemua episod akan diarahkan oleh pembikin filem dari Mesir, Mohamed Diab, dengan Gregory Middleton (Final Girl, Watchmen, Game of Thrones) dan Stefania Cella (Morbius) masing-masing sebagai sinematografer dan perekabentuk produksi.

Karakter Moon Knight dicipta Doug Moench dan Don Perlin pada tahun 1975 menerusi komik “Werewolf by Night” #32. Moon Knigth merupakan alter ego Marc Spector, seorang peninju dan bekas askar marine Amerika Syarikat, yang mencipta beberapa identiti seperti pemandu teksi bernama Jake Lockley dan jutawan playboy bernama Steven Grant, dalam usahanya membanteras jenayah.

Abiliti Spector sebelum ini bergantung pada kitaran bulan dimana ia membantu meningkatkan kekuatan, kepantasan dan ketahanannya. Bagaimanapun, versi terbaru karakternya mirip seperti karakter komik DC, Batman dimana dia bergantung pada teknologi dan kepakarannya dalam seni mempertahankan diri, serta kemahirannya sebagai detektif.


‘John Wick: Chapter 4 Ditunda Ke 2023, Lihat Video Pengumuman Kelewatan Disini

Lionsgate telah mendedahkan bahawa John Wick: Chapter 4 tidak akan ditayangkan pada 27 Mei 2022, seperti yang dirancang pada awalnya. Sekuel aksi yang diterajui Keanu Reeves itu kini akan dikeluarkan pada 2023 dengan penangguhan hampir selama setahun. Peminat akhirnya akan dapat melihat entri keempat pada 24 Mac 2023.

Lihat video pengumuman kelewatan John Wick 4 di bawah:

Ansuran keempat akan menyaksikan kepulangan Keanu Reeves sebagai pembunuhan yang sukar untuk dikalahkan. Kali terakhir wataknya dilihat adalah semasa di melarikan diri dan mengalami kecederaan parah selepas di dikhianati Winston lakonan Ian McShane.

Chad Stahelski kembali sebagai pengarah manakala lakon layar ditulis oleh Shay Hatten dan Michael Finch, yang mengambil alih francais dari pencipta John Wick, Derek Kolstad.

Menyertai Reeves adalah bintang pop Jepun-British Rina Sawayaman, Shamier Anderson (Awake), Bill Skarsgard (IT), Hiroyuki Sanada (Mortal Kombat), Lance Reddick, Ian McShane, dan Donnie Yen (IP Man), yang dilaporkan bakal membawa watak rakan lama kepada John Wick.

John Wick: Chapter 4 diterbitkan oleh Basil Iwanyk, Erica Lee dan Stahelski, dengan Reeves dan Louise Rosner akan bertindak sebagai penerbit eksekutif. Penggambaran telahpun bermula dan akan berlangsung di Perancis, Jerman dan Jepun.


D23: Wyatt Russell Akan Memainkan Peranan U.S. Agent Dalam Siri Falcon And Winter Soldier

Presiden Marvel Studios, Kevin Feige memberikan sedikit kemaskini mengenai siri televisyen Falcon and Winter Soldier.

Fiege mengumumkan pelakon Wyatt Russell akan memainkan peranan sebagai U.S Agent, villain yang akhirnya diangkat menjadi hero dalam komik Marvel. U.S Agent diperkenalkan sebagai musuh kepada Captain America, sebelum diangkat sebagai hero dan salah satu karakter yang memakai gelaran Captain America.

Anthony Mackie dan Sebastian Stan akan kembali membawakan watak mereka dalam Marvel Cinematic Universe (MCU) sebagai Sam Wilson a.k.a Falcon dan Bucky Barnes a.k.a Winter Soldier. Mereka akan disertai pelakon Daniel Bruhl dan Emily VanCamp yang akan meneruskan peranan mereka sebagai Helmut Zero dan Agent Sharon Carter.

Pencipta dan penulis skrip trilogi John Wick, Derek Kolstad dilaporkan bakal menyertai pasukan kreatif siri televisyen Disney+, Falcon and the Winter Soldier.

Siri Marvel ini akan bersiaran selama 6 episod dan dijangka akan mula bersiaran pada Ogos tahun hadapan.


Mads Mikkelsen Berminat Untuk Membawakan Watak Doctor Doom

Sebelum menandatangani kontrak dengan Marvel unutk membawakan watak Kaecilius dalam filem Doctor Strange, Mads Mikkelsen telah pun mencuba nasib untuk berlakon dalam filem-filem yang melibatkan karakter-karakter Marvel. Beliau pernah mencuba nasib untuk berlakon dalam filem reboot Fantastic Four yang dihasilkan pada tahun 2015, tetapi mendapati watak yang ingin dibawa olehnya tidak sesuai dengan dirinya.

Kini selepas membintangi filem Doctor Strange dan Rogue One: A Star Wars Story, Mikkelsen mendedahkan dia sekali lagi ingin mencuba nasib dalam filem karakter Marvel.. dengan cuba membawakan watak Doctor Doom.

Rogue One: A Star Wars Story,

Yeah, it’s always interesting,” “They are experimenting with doing some of the villain’s stories as well. Let’s see if they do that. I’m not familiar that they’ve done it with anyone yet. They haven’t done it with The Joker [and] they haven’t done it with The Penguin. So, we’ll see when that day comes.” – Mads Mikkelsen

20th Century Fox kini dalam perancangan untuk menghasilkan sebuah filem solo mengenai Doctor Doom. Ianya agak menarik kerana mereka fokuskan karakter villain, Doctor Doom sebagai watak utama.

Karakter Doctor Doom dicipta oleh Stan Lee dan Jack Kirby dan membuat penampilan pertama dalam komik Fantastic Four #5 pada tahun 1962. Sejak kemunculannya dalam dunia komik Marvel, Doctor Doom sentiasa berkait dengan Fantastic Four, Luke Cage dan Celestial serta antara villain utama dalam komik-komik Marvel. Tetapi sejak kebelakangan ini, dalam siri komik terbaru, Doctor Doom telah beruba pesona dan sifatnya lebih kepada superhero, malah turut mengambil alih Mantle Iron Man semenjak ketiadaan Tony Stark.

Filem Doctor Doom diumumkan oleh Fox semasa konvensyen ComicCon baru-baru ini, dan filem ini masih dalam peringkat perancangan.


Calming Signals: Woof & Meow, KPOP Generation Antara Program Korea Terhangat Di Astro Pada Julai Ini

Bulan Julai ini, peminat hiburan Korea boleh menikmati drama, filem dan program pelbagai, ditayangkan di Astro menerusi KBS World (Saluran 392 HD), ONE (Saluran 393 HD), tvN (Saluran 395 HD), K-Plus (Saluran 396 HD), dan tvN Movies (Saluran 416 HD). Peminat juga boleh strim episod-episod yang disediakan pada bila-bila masa, di mana jua menerusi On Demand dan Astro GO.

Peminat boleh menikmati drama, filem dan program pelbagai, termasuk:

Drama romantik Calming Signals: Woof & Meow, menampilkan Cha Hun, Chae-kyung dan ramai lagi, bermula 27 Julai di K-Plus (Saluran 396 HD).
Dokumentari muzik KPOP Generation, membariskan penyanyi terkenal seperti Leeteuk, Minho, 2PM, HIGHLIGHT, Suho, Hwasa, Hoshi, Doyoung, TOMORROW X TOGETHER, IVE, LE SSERAFIM, bermula 9 Julai di tvN (Saluran 395 HD).
Drama romantik komedi Men Are Men, dibintangi oleh Hwang Ji-woo, Park Do-gyeom, See Hyun Joo, Han See-yoon, setiap Khamis di KBS World (Saluran 392 HD).
Drama romantik Angel’s Last Mission: Love, menampilkan Kim Myung Soo (L), Shin Hye Sun, Lee Dong Gun, Kim Bo Mi, setiap Selasa dan Rabu di KBS World (Saluran 392 HD).
Program pelbagai Camp Zerobaseone, membariskan kumpulan Zerobaseone (ZB1), setiap Khamis di tvN (Saluran 392 HD).
Filem komedi Switch, dibintangi oleh Kwon Sang-Woo, Oh Jung-Se, Lee Min-Jung dan ramai lagi, pada 8 Julai di tvN Movies (Saluran 416 HD).
Filem aksi The Assassin, menampilkan Shin Hyun-Joon, Lee Moon-Sik, Lee Jung-Min dan ramai lagi, pada 22 Julai di tvN Movies (Saluran 416 HD).
Filem kekeluargaan My Puppy, dibintangi oleh Cha Tae-Hyun, Yoo Yeon-Seok dan ramai lagi, pada 29 Julai di tvN Movies (Saluran 416 HD).

Calming Signals: Woof & Meow [Tayangan Perdana]

27 Julai, Khamis & Jumaat, 8 malam, K-Plus (Saluran 396 HD)

Tertekan kerana masih belum mempunyai hubungan stabil di usia dua puluhan, Ha Joon bersetuju untuk berjumpa dengan perunding janji temu dan ditemani oleh rakan kolejnya. Semasa di tempat itu, Ha Joon berselisih dengan Do Hee, seorang wanita cantik yang seiras dengan cinta pertamanya dahulu. Disatukan dengan rasa sayang terharap haiwan peliharaan, mereka berdua semakin rapat, namun adakah hubungan sebegini sudah cukup untuk mencetuskan kebahagiaan buat keduanya?

9 Julai, Ahad, 6.20 petang, tvN (Saluran 395 HD)

Berhibur bersama artis terkemuka dalam industri hiburan  kerana mereka akan menceritakan latar belakang muzik K-pop serta membawa perkembangan industri dari semasa ke semasa

Setiap Khamis, 10.15 malam, KBS World (Saluran 392 HD)

Kisah seorang wanita yang memutuskan untuk tidak berkahwin kerana melalui fasa cinta yang berbelah bahagi bersama dua orang jejaka; seorang lelaki yang masih mencintainya dan ingin melindunginya seumur hidup, dan seorang lagi lelaki yang ingin membetulkan hubungan dengannya dalam kehidupan masa lalu mereka. Mampukah wanita ini mengekalkan kehidupan bujangnya?

Setiap Selasa & Rabu, 9.05 malam, KBS World (Saluran 392 HD)

Angel’s Last Mission: Love membintangi oleh seorang malaikat bernama Dan, jatuh ke dunia manusia selepas mencampuri urusan manusia, dan seorang manusia bernama Lee Yeonseo, penari balet yang tidak percaya pada cinta.

Setiap Khamis, 10.30 malam, tvN (Saluran 395 HD)

Rancangan realiti di mana sembilan sahabat menaiki kereta perkhemahan edisi khas untuk pergi melancong. Bermula dari “sifar,” mereka membuat persiapan perkhemahan dengan secukupnya bagi melengkapkan satu misi yang misteri.

8 Julai, Sabtu, 10 malam, tvN Movies (Saluran 416 HD)

Filem “Switch” mengisahkan tentang bintang terkenal Park Kang, yang merupakan pelakon tetapi sering membuat gangguan, bertemu dengan pemandu teksi pada Malam Krismas dan mengalami kehidupan baru.

22 Julai, Santu, 10 malam, tvN Movies (Saluran 416 HD)

Lee Nan bersembunyi di sebuah kampung untuk melarikan diri daripada musuhnya. Di tempat itu, dia menyaksikan kekejaman dan orang terdesak untuk mendapatkan bantuan. Pembunuh yang menjadi ingatan selama ini, akhirnya muncul bertemu dengan Lee Nan.

29 Julai, Sabtu, 10 malam, tvN Movies (Saluran 416 HD)

Min-soo (Yoo Yeon-seok), seorang pekerja pejabat yang mengimpikan sebuah keluarga yang sempurna. Dia mempunyai seekor anjing, Rooney, yang dianggap sebagai adik lelakinya. Keadaan tidak dijangka timbul dalam hidup Min-soo, apabila dia tidak boleh hidup bersama Rooney setelah berkahwin kerana pasangannya alah kepada anjing.


Review Filem: The Batman (2022)

AMARAN SPOILER! Selepas menonton The Batman, saya merasakan Warner Bros. dan DC berada di landasan yang tepat dalam mengolah buku komik menjadi sebuah filem yang kita rasakan ia bukanlah filem superhero. Joker telah membuktikan bahawa watak buku komik boleh diangkat menjadi sebuah filem yang agak tegang dan mendebarkan, persis filem-filem jenayah, psikologikal atau thriller yang agak berat untuk...

The Batman

AMARAN SPOILER!
Selepas menonton The Batman, saya merasakan Warner Bros. dan DC berada di landasan yang tepat dalam mengolah buku komik menjadi sebuah filem yang kita rasakan ia bukanlah filem superhero. Joker telah membuktikan bahawa watak buku komik boleh diangkat menjadi sebuah filem yang agak tegang dan mendebarkan, persis filem-filem jenayah, psikologikal atau thriller yang agak berat untuk difikirkan.
Matt Reeves kelihatan agak yakin semasa dia diberi tanggungjawab untuk mengangkat watak popular DC Batman ke layar perak. Pemilihan Robert Pattinson sebagai Bruce Wayne oleh Reeves sering kali disindir peminat yang masih tidak boleh ‘move on’ dengan lakonan aktor itu dalam The Twilight Saga, ditambah pula dengan klasifikasi PG-13, ramai tertanya-tanya mampukah The Batman memberikan filem yang ‘gritty’, tegang dan mendebarkan kepada penonton sepertimana filem-filem yang berstatus ‘R-rated.’
Reeves bukan calang-calang pengarah, dia telah membuktikan filem PG-13 masih boleh ditolak ke tahap maksium sepertimana yang dilakukannya dalam dua filem terakhir reboot Planet of the Apes.
Dalam The Batman, anda mungkin tidak mendengar tulang penjahat dipatah-patahkan oleh ‘The Caped Crusader’, tidak melihat mayat yang mengerikan, apatah lagi mendengar Bruce Wayne mencarut, tetapi dengan kombinasi skor yang digarap oleh Michael Giacchino, ‘setting’ jalanan Bandar Gotham yang penuh dengan jenayah dan nada detektif yang menjadi tunjang utama filem ini, menjadikan The Batman sebuah filem yang penuh dengan debaran, keganasan, ‘kegelapan’ dan dalam masa yang sama, membuatkan anda terus melekat di tempat duduk, untuk melihat rahsia Gotham dibongkar satu-persatu oleh The Riddler.
Robert Pattinson tidak dinafikan sangat sesuai sebagai Bruce Wayne diawal penglibatannya sebagai pelindung Bandar Gotham. Badannya mungkin tidak se’sasa’ Ben Affleck, dan teknologinya masih lagi ditahap awal, tidak menonjolkan adiwira yang hebat dengan segala macam gadjet dan pengangkutan. Tetapi filem ini benar-benar mengangkat salah satu abiliti terhebat Batman, iaitu sebagai detektif terhebat dunia.
Anda tidak merasakan The Batman seperti filem buku komik atau superhero, sebaliknya seperti menonton filem noir dengan penyiasatnya memakai sut dan jubah gelao, melindungi identitinya sehingga dianggap ‘tidak betul’ oleh penduduk Gotham. Batman menggunakan segala kemahiran detektifnya dalam merungkai setiap teka-teki The Riddler dalam usaha menghentikan pembunuhan gila yang sedang berleluasa di Bandar Gotham.

Dengan bantuan James Gordon, satu-satunya anggota polis yang dipercayainya, The Batman membawa penonton melihat dengan lebih mendalam dunia jenayah terancang Gotham yang tidak pernah dilihat peminat, yang melibatkan penguasa yang korup, seorang wanita yang ingin membalas dendam, rahsia keluarga Wayne dan ‘crime lord’ Carmine Falcone serta orang suruhannya, Penguin – yang bakal menjadi musuh terhebat Batman.
Disebalik kehebatan Reeves, tidak semua mampu bertahan dengan tempo filem yang perlahan, yang sudah tentunya merupakan ‘trademark’ Reeves. The Batman membina ceritanya satu persatu, secara teliti dan perlahan sambil membangkitkan rasa ‘intense’ kepada penonton, tetapi jangan khuatir, tiada adegan ‘slo-mo’ ala Zack Snyder. Bagi yang gemarkan filem yang bergerak pantas, dan mementingkan aksi, anda mungkin merasa bosan, tetapi sekiranya anda lebih mementingkan pembinaan jalan cerita, anda pasti puas dengan durasi filem ini yang hampir 3 jam.
Walaupun filem ini lebih memfokuskan kemahiran detektif Batman, kehadiran Selina Kyle aka Catwoman sedikit sebanyak membantu dalam merungkai teka-teki The Riddler, tetapi agak kurang dari segi ‘chemistry’. Zoë Kravitz tidak dinafikan sangat ‘hot’ sebagai Selina, tetapi apabila menjadi Catwoman, auranya sebagai ‘love interest’ Batman itu agak kurang. Mungkin kita dapat melihat lebih lagi gandingan mereka berdua dalam filem akan datang.

Dari segi ‘villain’, Penguin hanyalah selingan, sekadar watak yang menjadi sasaran Batman dalam usahanya untuk menyelesaikan kesnya, tetapi The Riddler agak psikotik – seperti Joker lakonan mendiang Heath Ledger. Tidak banyak ‘screentime’ dari Paul Dano, yang melakonkan watak The Riddler, tetapi impaknya sangat besar, dia sentiasa berada dimana-mana, memerhati gerak-geri Batman, sepertimana penjenyah yang sentiasa merasakan diri mereka diperhatikan oleh seseorang dari sudut yang gelap.
Aksi dalam filem ini tidak begitu banyak, durasi tiga jam banyak diisi dengan penyiasatan dan ketegangan yang dihadapi penduduk Gotham ketika The Riddler sedang memilih mangsa-mangsa seterusnya. Tetapi apabila Matt Reeves memberikan adegan aksi, ia memastikan adegan tersebut dapat memuaskan penonton, dan ya! kita akan merasa puas dengan adegan aksinya, walaupun sedikit. Sudah tentu, adegan pengejaran kereta antara Penguin dan Batman paling diingati – ini bukan spoiler kerana adegan tersebut boleh dilihat dalam trailer!.
Saya merasakan, babak di penghujung filem, yang memaparkan pertemuan pertama Batman dan The Riddler seperti ‘homage’ kepada filem The Dark Knight arahan Christopher Nolan, yang menunjukkan Batman dan Joker bertemu di bilik soal siasat di balai polis Gotham.
Secara keseluruhannya, The Batman dijamin memberi kepuasan yang tidak terhingga kepada peminat filem buku komik, khususnya yang meminati watak-watak DC dan Batman. Matt Reeves membuktikan bahawa kita tidak perlu mengharapkan ‘rating-R’ dalam melihat sebuah filem yang ‘dark’ dan ‘gritty’. Jika semuanya diadun dengan tepat, dan ditolak semaksimum yang mungkin, kita akhirnya akan mendapat sebuah filem yang kita harapkan, walaupun ia berstatus PG-13.

                   Rating Kakimuvee

4.5/5

The Batman akan memulakan tayangannya di pawagam tempatan pada 2 Mac ini.

Robert Pattinson, Zoë Kravitz, Paul Dano, Jeffrey Wright, John Turturro, Peter Sarsgaard, Andy Serkis, and Colin Farrell


Disney Hilang Keyakinan Terhadap Brie Larson & Captain Marvel

Sebagai filem pertama ‘superhero’ wanita Marvel Studios, Captain Marvel telah terpalit dengan beberapa isu kontroversi seperti isu feminisme sehingga menyebabkan ia menerima tekanan yang agak tinggi semasa ditayangkan dipawagam awal tahun ini.

Walaupun tidak disukai dan tidak mendapat pujian seperti filem-filem MCU yang lain, ia tetap memberikan sebuah filem yang menghiburkan kepada penonton dan masih mampu mencatatkan kutipan sebanyak $1.1 billion di pentas box office.

Bagaimanapun, kejayaan komersial Captain Marvel tidak menjamin ianya akan berterusan. Brie Larson masih mempunyai 5 filem dalam kontraknya bersama Marvel Studios, namun Disney sudah mula tidak senang duduk dengan karakter adiwira wanita itu.

Menurut laporan dari Cosmic Boon News yang memetik kenyataan dari laman YouTube channel Overlord DVD, Disney dikhabarkan hilang keyakinan terhadap Brie Larson dan karakter adiwira lakonannya, dan ia semua berkaitan dengan Spider-Man. Marvel dilaporkan telah merancang untuk menggunakan karakter Spider-Man lakonan Tom Holland bagi membantu meningkatkan populariti Captain Marvel, tetapi kini Spidey tidak lagi bersama MCU, dan mereka khuatir Carol Danvers akan mengalami kesukaran untuk mendapat kepercayaan peminat.

Menurut kenyataan pengguna laman Youtube itu lagi, perancangan untuk mengabungkan Carol dengan Spider-Man dalam filem-filem Marvel akan datang adalah untuk membantu “memanusiakan dan menyeimbangkannya sedikit” karakter Carol yang kini sedikit kaku dan tidak sukai peminat – yang mana.. ianya benar. Tambahan pula, dengan bantuan dari Peter Parker, ia diharap mampu memberikan personaliti kepada Carol.

Apapun, pengguna Youtube itu menegaskan ianya sekadar khabar angin, filem Captain Marvel 2 masih diteruskan dan Brie Larson tidak akan meninggalkan MCU. Cuma Brie dan Captan Marvel mungkin akan berhadapan dengan sedikit masalah di masa hadapan jika Marvel tidak mengubah personaliti Captain Marvel dan membuatkan karakter tersebut diminati peminat seperti mana karakter-karakter MCU yang lain.

Kepada peminat filem-filam MCU, apa pendapat anda mengenai Captain Marvel? kongsikan diruangan komen


Jepun Remake Filem Kanada “Cube”

Shochiku, pengeluar dan pengedar filem terbesar Jepun, mengumumkan penghasilan semula Cube, sebuah filem fantasi-thriller arahan Vincenzo Natali mengenai enam orang yang mendapati diri mereka terperangkap dalam kiub sesat dan harus mencari jalan keluar, sambil mengelak perangkap maut.

Filem yang diterbitkan produksi Kanada pada tahun 1997 itu telah ditayangkan di Toronto, dan menjadi sangat popular di Jepun apabila ia ditayangkan di negara matahari terbit itu pada September 1998.

Pengarah Vice, Shimuzu Yasuhiko akan mengetuai projek ini, dan barisan pelakon terdiri daripada Suda Masaki, Okada Masaki, Tashiro Hikaru, Saito Takumi, Yoshida Kotaro dan Anne Watanabe.

Skrip ditulis oleh Takuo Koji, manakala pengarah asal, Natali bertindak sebagai penasihat kreatif. Penggambaran telah dilakukan pada Oktober dan November tahun lalu.

Cube akan ditayangkan pada 22 Oktober 2021 di Jepun dengan Shochiku sebagai pengedar.


Trailer & Sinopsis Filem Seram Tempatan SUE-ON

Rumah Produksi Merah akan membawakan filem seram komedi Sue-on di pawagam tanah air mulai 6 Julai ini.

“Sue-On seekor hantu Korea yang sering menganggu manusia dengan mengeluarkan dirinya dari kaca televisyen. Pada satu malam nasib Sue-On Ddak begitu baik kerana selepas keluar dari skrin tv, Adam yang dimarahi oleh bapanya kerana menonton tv dengan begitu lama, mematikan suis tv dan membuatkan Sue-On terperangkap dan tidak boleh pulang ke tempat asalnya,” menurut sinopsis

“Sue-On berusaha sedaya upaya untuk mencari jalan pulang ke tempat asalnya dengan mencari sesiapa sahaja yang sedang menonton filem Sue-On.”

“Nak dijadikan cerita, ketika Sue-On sedang mencuri masuk ke dalam satu rumah, kewujudan Sue-On telah disedari oleh sepasang suami isteri yang pada ketika itu sedang menonton filem Hantu Kampung Sebelah.”

“Oleh kerana takut diapa-apakan, Sue-On mengambil keputusan untuk melompat masuk kedalam skrin tv itu. Pasangan suami isteri itu terus memadamkan tv mereka. Kini Sue-On terperangkap di Kampung Sebelah.”

Filem ini dibintangi Dato’ Awie sebagai Mat Dosa, Reen Rahim sebagai Sue-on, Ropie sebagai Missnin, Shawani sebagai Wanu, Alif Rafiq sebagai Alip, Shaifullah sebagai Jimi, Azlee Senario sebagai Yb Li, Nazia Mustafar sebagai Cik Yah, Joey Daud sebagai Mat Motor, Achey sebagai Pocong, Amy Nur Tinie sebagai Pontianak dan Kamarul Yusoff.

Sue-On diarahkan oleh Razif Ajiboy Rashid.


Kutipan “Thor: Love & Thunder” Merudum Pada Minggu Kedua

Selepas memperoleh kutipan lebih AS$300 juta seluruh dunia pada minggu pertama, filem terbaru MCU Thor: Love and Thunder gagal meneruskan rentak kutipannya merudum pada minggu kedua.

Ansuran terbaru Thor itu mencatatkan kutipan AS$143 juta pada minggu pertama tayangan di pasaran domestik AS. Namun, pada minggu kedua, kutipan filem itu menyusut sebanyak 68% dan hanya mampu meraih AS$46 juta. Ini merupakan filem ketiga MCU yang mencatatkan penyusutan mendadak selepas Doctor Strange in the Multiverse of Madness (67%) dan Black Widow (68%).

Namun, di pasaran antarabangsa, Thor: Love and Thunder menunjukkan prestasi baik dengan dijangka melepasi angka AS$500 juta menjelang hujung minggu ini. Berdasarkan data dari Box Office Mojo, Thor: Love and Thunder kini mengumpul AS$712 juta seluruh dunia.

Bagamanapun, penganalisis masih melihat sama ada filem terbaru itu mampu mencapai kutipn AS$1 billion sebelum ia memasuki perkhidmatan streaming Disney+.

Thor: Love and Thunder menyaksikan Thor (Chris Hemsworth) dalam perjalanan tidak seperti apa yang pernah dia hadapi – pencarian untuk kedamaian yang dalaman. Tetapi persaraannya diganggu oleh pembunuh galaksi yang dikenali sebagai Gorr the God Butcher (Christian Bale), yang mencari kepupusan dewa.

Untuk memerangi ancaman itu, Thor meminta bantuan Raja Valkyrie (Tessa Thompson), Korg (Taika Waititi) dan bekas teman wanitanya, Jane Foster (Natalie Portman), yang –  mengejutkan Thor – secara tidak jelas menggunakan tukul ajaibnya, Mjolnir, untuk menjadi Thor yang perkasa.

Bersama-sama, mereka memulakan pengembaraan kosmik yang mengerikan untuk mengungkap misteri dendam ‘God Butcher’ dan menghentikannya sebelum terlambat.

Diarahkan oleh Taika Waititi, entri terbaru Thor dibintangi Chris Hemsworth, Natalie Portman, Christian Bale, Tessa Thompson, Russell Crowe, Jaimie Alexander, Chris Pratt, Karen Gillan, Sean Gunn dan ramai lagi.


Pusaka Kutip RM 13.7 Juta Pada Hari Ke-36 Tayangannya

Walaupun pawagam dikuasai beberapa filem popular seperti Wira, Frozen dan Ejen Ali the Movie, filem seram terbitan Astro Shaw, Pusaka masih mampu mencatatkan peningkatan kutipan tiket.

Menerusi pengumuman yang dibuat di laman Instagram rasmi Astro Shaw baru-baru ini, filem arahan Razaisyam Rasyid itu telah berjaya meraih RM13.7 juta pada hari ke-36 tayangannya, dan masih lagi ditayangkan di beberapa pawagam tempatan.

Pertambahan kutipan tiket itu menunjukkan Pusaka masih mampu menarik penonton ke pawagam terutama kepada peminat yang mengulangi tontonan filem tersebut.

View this post on Instagram

RM 13.7 JUTA DALAM MASA 36 HARI TAYANGAN dan Masih ditayangkan di pawagam. Jom repeat! Terima kasih atas sokongan semua! Sesiapa yang nak tengok karya terbaru Penerbit dan Pengarah filem Pusaka, Astro Shaw & Razaisyam, Sebuah siri seram eksklusif “SEMBILAN”. Mudah saja! Muat turun secara PERCUMA aplikasi Astro GO di Apple Store atau App Store. Strim “SEMBILAN” di Astro GO sekarang. #PUSAKA KINI MENGHANTUI DI PAWAGAM! #FilemPusaka  #DonePUSAKA #PUSAKARepeat #Sembilan #SembilanGo #AstroGoEsklusif #Sembil9n Dibintangi oleh @syafiqkylez @missmimilana @kak_ogy @faizalhusseinofficial @razaisyam @hafidz.roshdi @sweetqismina @aleza_shadan @yunarahim @megat_sharizal @aloyparadoks
A post shared by  Astro Shaw Sdn Bhd (@astroshaw) on Dec 5, 2019 at 9:50pm PST

Dec 5, 2019 at 9:50pm PST

Pusaka mengisahkan tentang Balqis dan Qistina merupakan sepasang adik beradik kembar perempuan yang ditemui oleh Inspektor Nuar dalam sebuah rumah kosong, yang mana kedua-duanya telah dikurung secara misteri.

Bagaimanapun, selepas penemuan itu, pegawai polis yang cekap itu kini perlu segera menyelesaikan misteri di sebalik kembar tersebut kerana dia bukan sahaja diganggu pelbagai kejadian aneh selepas menjumpai mereka, malah setiap orang yang berkait dengan kes itu juga mula mati seorang demi seorang.

Pusaka dibintangi beberapa pelakon hebat seperti Syafiq Kyle, Mimi Lana, Hafidz Roshdi, Farhanna Qismina, Ogy Ahmad Daud dan Faizal Hussein.


Apa Yang Kami Tahu Selepas Tonton Trailer #2 Spider-Man: Homecoming

Semalam Marvel Studio telah mengeluarkan trailer terbaru filem Spider-Man: Homecoming yang bakal ditayangkan 7 Julai 2017 nanti. Ramai peminat filem Marvel beranggap terlampau banyak details filem ditunjukkan dalam trailer berkenaan. Ia sebenarnya adalah strategi pemasaran Syarikat Sony Entertainment untuk mendedahkan banyak plot dan details dalam trailer-trailer filem mereka.

Bagi kami, details yang ditunjukan membuatkan kami sebenarnya tidak sabar untuk menonton filem solo pertama Spider-Man. Ok, disini kami kongsikan serba sedikit apa yang kami tahu selepas menonton trailer terbaru filem Spider-Man: Homecoming.

Sebelum itu, kita tonton Trailer terbaru Spider-Man: Homecoming dahulu.

1. Spider-Man cuba menyertai dan menjadi seperti Avengers.

Seperti yang kita tahu, Spider-Man telah melibatkan diri dalam pertarungan sesama sendiri ahli Avengers dalam Civil War. Tony Stark telah menggunakan abiliti yang ada pada Spider-Man untuk memihak kepadanya dan menentang team Captain America. Namun selepas event tersebut Peter bertanyakan kepada Tony Stark adakah dia ahli Avengers ataupun tidak.

Kelihatan Tony seperti tidak mahu melihat Spider-Man mencampuri urusan Avengers dan juga menjadi superhero.

Dalam trailer sebelum ini kita dapat melihat beberapa alat yang dimiliki Spider-Man seperti “Targeting Eyes” Spider-Web dan sayap Spidey. Trailer terbaru ini mereka mendedahkan lebih banyak equipment yang ada pad sut Spider-Man antaranya Spider-Tracer. Semasa babak di Monument Washington DC, logo yang ada pada sut Spider-Man bukan sahaja digunakan untuk memperkemaskan dan membuka sutnya, tetapi boleh digunakan sebagai drone!

Jika dirujuk versi komik, Drone tersebut boleh digunakan untuk mengesan individu. Selain itu juga Webbing Bomb, ada ditunjukkan dalam babak di dalam feri yang mana ia menunjukan Spider-Man melepaskan Webbing Bom lalu meletup dan memerangkap penjahat.

3. Tom Holland lagi better dari Aktor sebelum ini.

Andrew Garfield mungkin Spider-Man terbaik tetapi dia terlalu serius, manakala Tobey menunjukkan true Karakter Spider-Man tetapi dia begitu lembik dan baik apabila menjadi Peter Parker. Tidak bagi Holland yang berjaya menunjukan karakter “gila-gila remaja”nya dan dalam masa yang sama berjaya menunjukan karakter Superhero Spider-Man.

4. Ned Leeds dan Peter Parker Sedang mencipta sesuatu?

Suka kami melihat reaksi Ned Leeds apabila mengentahui Peter Parker adalah Spider-Man sehingga Peter rasa seperti malas untuk melayannya. Btw, terdapat satu part menunjukkan Ned dan Peter seperti sedang mencipta sesuatu. Adakah ia salah satu equipment yang dipakai oleh Spider-Man atau mengubahsuai peralatan Tony Stark?

Captain America muncul sebagai cameo tetapi dalam bentuk videotape. Peter dan Ned menonton video “Fitness Challenge” Captain America semasa sesi persekolahan dan kelihatan Ned bertanyakan soalan “you know him too?” Peter menjawab dengan tenang, “i stole his shield”.

Btw, video “Fitness Challenge Captain America” mungkin dibuat sebelum Captain America menjadi Anti-Authority dalam filem The Winter Soldier & Civil War.

The Winter Soldier & Civil War.

5. Lebih details mengenai Supervillain Vulture & juga.. rakan-rakannya?

Vulture adalah musuh utama dan sebenar Spider-Man tetapi tidak pernah ditunjukkan dalam mana-mana filem. Thanks kepada kerjasama diantara Marvel dan Sony yang akhirnya membawa watak tersebut ke dunia Cinematic. Banyak laman web antarabangsa mengambarkan Adrian Toomes aka Vulture adalah Tony Stark versi jahat. Dia kaya dan bijak tetapi berdendam dengan Tony Stark yang dikatakan telah menghancurkan syarikatnya.

Oh yer! Nampaknya Vulture bukan berseorangan sebagai villain dalam filem Spider-Man, sebaliknya dia ditemani dengan dua lagi Supervillian iaitu The Shocker dan The Thinkerer. Andrian Toomes bekerjasama dengan kedua-dua Supervillain tersebut yang mengubahsuai teknologi alien dengan menjadikan senjata dan menjualkannya kepada penjenayah.

6. Damage Control, motif Adrian Toomes menjadi Supervillian.

Dalam trailer Spider-Man: Homecoming, terdapat babak yang menunjukan Tony Stark dan berita yang tertulis “Damage Control”. Seperti disahkan oleh pengarah filem Jon Watts, ia seperti merujuk kepada sebuah organisasi yang ditubuhkan oleh Tony Stark dan akan menjalankan kerja-kerja pembersihan dan pemulihan selepas hero-hero bertarung dengan penjahat.

Penubuhan Organisasi yang diketuai oleh Stark ini telah dijadikan motif oleh Andrian Toomes untuk menjadi jahat dan menentang Stark kerana penubuhan organisasi itu menyebabkan syarikatnya musnah.

7. Tony Stark mengambil balik sut Spider-Man

Ini menjawab kepada trailer pertama yang menunjukkan Spider-Man bertarung dengan Vulture dengan memakai sweater Merah sahaja. Trailer kedua ini menujukkan Stark mengambil balik sutnya kerana kecewa dengan Peter Parker yang enggan mendengar nasihatnya sehingga hampir menyebabkan malapetaka besar.

Babak ini juga menunjukkan peranan Tony Stark sebagai “Father Figure” kepada Peter Parker sepertimana Ben dan Richard Parker filem Spider-Man versi sebelum ini.

Dalam babak ini kita dapat melihat bagaimana Peter Parker ingin menjadi seperti idolnya, Tony Stark tetapi Tony tidak mahu Peter terlampau bergantung pada sut untuk menjadi kuat, sama sepertinya.

“if you’re nothing without this suit, you shouldn’t have it”

9. Spider-Man bertempur dengan Supervillian dengan hanya memakai sut “homemade” Spider-Man

Kita bakal melihat Spider-Man akan menggunakan sut asalnya menentang supervillain Vulture dan rakan-rakannya. “Stark-sut” maybe paling berkuasa tetapi, sut asal Spider-Man bakal menyerlahkan kuasa yang ada pada Spider-Man dan.. nampak kool sebenarnya.

10. Peter Parker dan Liz Allen?

10. Peter Parker dan Liz Allen?

Mary Jane dan Gwen Stacy bukanlah love interest Peter Parker yang pertama, sebaliknya Liz Allen. Trailer terbaru ini akhirnya mengesahkan Liz Allen adalah love interest Peter Parker dimana Liz cuba untuk mencium Peter Parker semasa majlis tari menari “Homecoming” pelajar sekolah tinggi.


Review Filem Netflix: Shaft (2019)

Bagi yang meminat siri filem Shaft terutamanya pelakon Samuel L. Jackson pasti tidak akan melepaskan peluang untuk menonton filem kelima francais Shaft. Jika filem-filem sebelum ini lebih kepada aksi jenayah dan thriller, ‘installment’ kali ini lebih kepada komedi aksi.

Shaft merupakan sekuel kepada filem remake / sekuel, Shaft yang diterbitkan pada tahun 2000. Filem ini diarahkan oleh Tim Story dan masih mengekalkan Samuel L. Jackson sebagai watak utama Shaft dan dibantu aktor Jessie Usher, Regina Hall, Alexandra Shipp dan Richard Roundtree.

Berbeza dengan filem-filem sebelum ini dimana Shaft (Samuel L. Jackson) bergerak sendirian, filem kali ini dia dibantu oleh anaknya, ‘JJ’ Shaft Jr. (Jessie Usher).

Filem ini dimulakan dengan berlatarbelakangkan penghujung era 80an yang menyaksikan Shaft diserang sekumpulan gangster. Demi menjamin keselamatan keluarganya terutama anak lelakinya, Shaft terpaksa melepaskan mereka. Selepas 25 tahun, JJ menjadi pemuda yang berbeza dari ayah dan menjadi juruanalisis FBI, terima atas didikan sempurna ibunya, Maya (Regina Hall).

Suatu hari, JJ menerima berita dari ibunya mengenai kematian Karim (Avan Jogia). Curiga dengan kematian sahabatnya itu, JJ mula menyiasat punca sebenar kematian Karim. Siasatannya itu membawanya ke sebuah tempat yang penuh dengan kejadian jenayah. Disana, dia mengalami kesukaran untuk mendapat maklumat dan diugut agar tidak berada dikawasan itu lagi.

Demi mencari kebenaran, JJ telah meminta bantuan ayahnya, Shaft yang merupakan penyiasat persendirian. Disitulah bermula siasatan yang membawa mereka membongkar kegiatan pengedaran dadah yang menyebabkan kematian Karim.

Filem kali menampilkan jalan cerita yang ringan dan penuh dengan adegan komedi yang melibatkan hubungan ayah dan anak. Peminat siri ini mungkin merasa sedikit kecewa dengan perubahan suasana filem yang lebih kearah aksi komedi, namun tidak keterlaluan untuk saya katakan filem kelima Shaft ini agak kelakar dan menghiburkan.

‘First’ dan ‘second act’ filem ini agak bagus, plot-plot yang melibatkan jenayah, aksi dan komedi diolah dengan seimbang dan tidak membosankan. Komedinya boleh dikatakan agak kasar, seksisme, provokatif dalam sosiopolitikal dan penuh sindiran terutamanya kepada golongan songsang dan perkauman.

Bahagian ketiga filem ini agak kurang memberangsangkan dan mula mendatar. Adegan aksi dan tembak-menembak diantara keluarga Shaft dan kumpulan gangster semasa dibabak kemuncak agak lemah dan tidak mendebarkan. Tambahan pula, selingan komedi dalam babak kemuncak ini ibarat seperti tidak kena pada tempatnya.

Bagaimanapun dari segi lakonan, saya suka dengan ‘chemistry’ yang ditunjukkan Samuel L. Jackson dan Jessie Usher. Mereka berjaya mewujudkan hubungan bapa dan anak dengan konflik yang tidak begitu berat dan merumitkan. Sekadar menggunakan ayat-ayat sindiran yang penuh dengan carutan, seiring dengan jalan ceritanya yang ringan. Watak penjahat dalam filem ini agak lemah dan mengecewakan. Watak sebeginilah yang merosakan filem.

Secara keseluruhannya, filem terbaru Shaft ini boleh dikatakan menghiburkan terutamanya bila melihat Samuel L. Jackson yang terkenal dengan carutannya. Cuma filem ini mungkin merosakkan sedikit nostalgia anda selepas melihat filem terbaru ini ‘dikomedikan’. Mungkin pendekatan baru yang dibuat pengarah memadangkan mereka memperkenalkan keluarga Shaft pada penghujung filem. Sedikit peringatan, filem ini tidak sesuai untuk ditonton bersama-sama golongan bawah umur kerana ia mengandungi adegan-adegan yang tidak sepatutnya.

*Shaft boleh ditonton di platform streaming Netflix*


Millie Bobby Brown Sertai Barisan Pelakon Filem Marvel, The Eternals

Bintang siri televisyen Stranger Things, Millie Bobby Brown dilaporkan menyertai barisan pelakon filem terbaru Marvel The Eternals. Bagaimanapun, karakter yang bakal dibawa pelakon remaja tersebut masih lagi tidak diketahui.

Sebelum ini, aktres Angelina Jolie serta aktor Kumail Najiani, Richard Madden dan pelakon terkenal Korea, Ma Dong-seok turut dilaporkan akan membintangi filem mengenai karakter komik Marvel Eternals.

Salma Hayek juga dikaitkan dengan filem The Eternals, namun perkembangan lanjut mengenai penglibatan bintang filem The Hitman’s Bodyguard itu dalam filem The Eternals masih lagi tidak diketahui. Tetapi terdapat ura-ura mengatakan, Hayek mungkin akan memainkan peranan sebagai Thena jika dia sah membintangi filem ini dan karakter tersebut ada dalam skrip The Eternals.

Jolie dikaitkan dengan karakter Sersi, superheroin The Eternal dalam komik Marvel, manakala Richard Madden pula dikaitkan dengan karakter Ikaris. Sementara itu, karakter yang bakal dilakonkan Najiani dan Ma Dong-seok setakat ini masih lagi tidak diketahui.

Filem The Eternals berdasarkan dari karakter komik Marvel, Eternals yang dicipta legenda komik, Jack Kirby pada tahun 1976. Eternals merupakan bangsa purba yang dicipta jutaan tahun dahulu oleh entiti kosmik yang dikenali sebagai Celestials.

Chloe Zhao akan mengarahkan filem ini berdasarkan skrip yang ditulis oleh Matthew dan Ryan Firpo. Setakat ini, tiada tarikh tayangan rasmi diberikan kepada filem The Eternals, tetapi berkemungkinan besar akan memulakan produksinya pada penghujung tahun ini.


Tonton Trailer Terbaru Incredibles 2

Disney – Pixar telah melancarkan trailer filem animasi superhero terbaru mereka, Incredibles 2. Anda boleh tonton trailer tersebut dipemain video dibawah.

Sekuel kali ini memberi fokus kepada Helen aka Elastigirl, isteri kepada Bob aka Mr. Incredible. Bob mula menjadi seorang ‘suri rumah’ untuk menjaga bayi iaitu Jack-Jack manakala dua anak mereka Violet dan Dash meneruskan hidup seperti kanak-kanak biasa dan dalam masa yang sama menjadi superhero.

Kehidupan berkeluarga mereka yang begitu sibuk menyebabkan mereka lupa bahawa kuasa Jack-Jack semakin meningkat setiap hari. Sementara itu, seorang penjahat baru mula merencana rancangan jahatnya dan keluarga Incredibles bersama-sama Frozone (disuarakan oleh Samuel L. Jackson) perlu berkerjasama semula untuk menghalang niat penjahat tersebut.

The Incredibles 2 diarahkan oleh Brad Bird manakala suara-suara dalam filem ini dibawakan oleh Craig T. Nelson sebagai Bob, Holly Hunter sebagai Helen, Sarah Vowell sebagai Violet, Huck Milner sebagai Dash dan Samuel L. Jackson sebagai Frozone.

Incredibles 2 akan mula ditayangkan di pawagam US pada 15 Jun 2018


Shang-Chi Menjadi Filem Pertama Era Pandemik Capai Kutipan Lebih $400 Juta Dolar

Minggu yang cukup sukses buat dua filem superhero Marvel, Shang-Chi and the Legend of the Ten Rings dan Venom: Let There Be Carnage.

Selepas 10 hari dilancarkan, sekuel Venom telah mengutip $143 juta dolar di pasaran domestik AS, lebih tinggi dari Black Widow, bagi tempoh yang sama, dan kurang $1 juta dolar berbanding Shang-Chi.

Menurut Forbes, kutipan terkumpul Venom: Let There Be Carnagekini mencecah $186 juta dolar seluruh dunia. Ini bermaksud, kutipan filem Marvel terbitan Sony itu akan mencecah $200 juta dolar seluruh dunia dalam tempoh beberapa hari yang akan datang. Buat masa ini, tarikh pelancaran di China masih belum diketahui. Pasaran China dijangka akan memberi lonjakan besar pada kutipan filem sekuel arahan Andy Serkis itu.

Sementara itu, filem terbaru Fasa 4 Marvel, Shang-Chi and the Legend of the Ten Rings sekali lagi mencipta rekod kutipan era pandemik apabila berjaya mengumpul lebih $400 juta dolar seluruh dunia.

Sebanyak $212.45 juta dolar datangnya dari pasaran Amerika Utara, manakala selebihnya dari beberapa pasaran antarabangsa. Walaupun tanpa bantuan China (Shang-Chi telah diban di negara tersebut), filem terbaru MCU itu masih mampu menjadi filem pertama era pandemik yang mengutip lebih $400 juta dolar.

Venom: Let There Be Carnage dibintangi Tom hardy yang kembali meneruskan peranannya sebagai pelindung maut, Venom, salah satu watak Marvel yang paling hebat dan paling kompleks. Diarahkan oleh Andy Serkis, filem ini turut dibintangi Michelle Williams, Naomie Harris dan Woody Harrelson, yang akan memainkan watak penjahat utama Cletus Kasady aka Carnage. Filem ini akan ditayangkan di pawagam tempatan pada 11 November 2021.

Diarahkan oleh Destin Daniel Cretton dari lakon layar yang ditulis oleh Dave Callaham, Shang-Chi and the Legend of the Ten Ring menceritakan tentang watak utama, Shang-Chi yang  menentang organisasi penganas dikenali sebagai Ten Rings. Filem ini dibintangi Simu Liu sebagai Shang-Chi, dan dia disertai Tony Leung sebagai ‘the real’ Mandarin, Awkwafina, Michelle Yeoh, Florian Munteanu dan ramai lagi.

Shang-Chi and the Legend of the Ten Ring kini sedang ditayangkan di pawagam tempatan. Anda boleh baca ulasannya disini.


KL Special Force Catat Kutipan Hampir RM5 Juta

Filem terbaru arahan Syafiq Yusof, KL Special Force mencipta rekod baru buat studio Skop Production apabila berjaya mengutip RM4.7 juta selepas 4 hari ditayangkan. Malah filem aksi polis itu turut mencatatkan kutipan tertinggi pada hari pertama tayangan dengan kutipan hampir mencecah RM 1 juta.

Menurut laporan BH Online, kutipan keseluruhan itu termasuk tayangan “Sneak Preview” yang ditayangkan pada hari Rabu yang lalu, dan kutipan pada tayangan itu telah mengatasi kutipan tiket pada hari pertama filem Abang Long Fadil 2, tahun lalu.

“Terus-terang, saya memang tak jangka kerana filem ini lebih serius, tidak seperti Abang Long Fadil 2 yang mempertaruhkan komedi.

“Harapan saya, biarlah ia terus mendapat sokongan padu kerana saya bimbang juga dengan kemunculan filem ‘blockbuster’, Pacific Rim Uprising dan Lee Chong Wei, selepas ini,” Yusof Haslam, Penerbit KL Special Force.

KL Special Force menyaksikan lakonan hebat Datuk Rosyam Nor bersama-sama bintang popular, Fattah Amin, dan Syamsul Yusof. Ia turut dibantu oleh Tania Hudson, Esma Danial, Sabrina Ali, Ramona Zamzam, Puteri Balqis dan Josiah Hogan. Ia mengisahkan sepasukan anggota polis khas yang ingin menumpaskan kumpulan penjenayah Anarkis dan dalam masa yang sama perlu mengenepikan perbezaan mereka dalam menyelesaikan misi.

KL Special Force masih rancak ditayangkan dipawagam-pawagam tempatan.


Tony Jaa, Frank Grillo Bintangi Filem Aksi Adaptasi Komik Jiu Jitsu

Bintang filem Ong Bak, Tony Jaa dan The Purge, Frank Grillo dilaporkan bakal membintangi sebuah filem aksi sains fiksyen berjudul Jiu Jitsu. Filem tersebut diadaptasikan dari komik berjudul sama karya Jim McGrath dan Dimitri Logothetis.

Martin Barab akan mengarahkan filem ini berdasarkan skrip yang ditulis Jim McGrath, manakala Dimitri Logothesis bertindak selaku penerbit.

Jiu Jitsu sebelum telahpun menggambil bekas pemenang Anugerah Oscar, Nicholas Cage sebagai pelakon utama. Filem turut dibintangi pelakon Rick Yune, Marie Avgeropoulos dan JuJu Chan.

Jiu Jitsu akan mengisahkan tentang organisasi purba yang terdiri daripada pahlawan-pahlawan yang mahir dengan seni mempertahankan diri Jiu Jitsu. Tugas mereka adalah untuk melindungi Bumi dari ancaman makhluk asing dan mereka melakukannya dengan mematuhi peraturan yang telah ditetapkan.

Filem ini bakal memulakan penggambarannya pada 24 Jun ini.